Naplata doprinosa (ne)će biti problem\nOd 1. jula banke će biti dužne da sprečavaju poslodavce koji nisu uplatili poreze i doprinose da svojim radnicima isplate neto zarade.\nOvom merom država nastoji da konačno stane na put izbegavanju plaćanja poreza i doprinosa, ali kritičari među kojima su na prvom mestu banke, ali i brojni stručnjaci, upozoravaju da je na taj način Vlada zapravo priznala da Poreska uprava nije sposobna da obavlja svoj posao, odnosno da kontroliše ko je platio porez, a ko ne te da se ta obaveza sada prebacuje na banke koje treba da nadziru sopstvene klijente.\nUz to, pitanje je i koliko će mera biti efikasna, pošto se u krugovima poslodavaca već govori o tome da će radnicima preko banaka ubuduće uplaćivati samo minimalac, a ostatak na ruke, što je i ranije bila praksa mnogih.\nMeđutim, mnoge banke su odlučile da od 1. jula ne kontrolišu uplatu poreza i doprinosa poslodavaca, odnosno da redovno isplaćuju plate. To je stav Upravnog odbora Udruženja banaka Srbije i obratićemo se Ustavnom sudu za proveru ustavnosti propisa kojim se nalaže takva obaveza.\n- Mi nismo poreznici, a Poreska uprava treba da kontroliše poslodavce da li su izmirili svoje obaveze, a ne zaposlene - kaže Veroljub Dugalić, generalni sekretar UBS, i ističe da nema nikakvog osnova da banke svojim klijentima onemogućavaju da slobodno raspolažu svojim novcem.\nOdbor Privredne komore Srbije za bankarstvo juče je najavio da će Ministarstvu finansija uputiti inicijativu za izmenu zakona o poreskom postupku i administraciji, ocenjujući da kontrola uplate doprinosa nije posao banaka već Poreske uprave.\n- Ako ne bude moguće da se taj deo zakona izmeni, tražićemo da se produži rok u kome će banke početi da kontrolišu uplatu poreza i doprinosa, jer nisu tehnički spremne za taj posao - rekao je predsednik odbora Vladimir Čupić, inače prvi čovek Hipo banke. predsednik Odbora za bankarstvo PKS.\nZakonom je predviđeno da banke samo sprečavaju ovu pojavu, a poresko će uraditi softver i svih 33 banke i ponuditi logistiku da ovaj posao valjano vode. Takođe, one bi trebalo da budu i finansijski namirene za tu uslugu, koju bu plaćali poslodavci.\nČupić je naglasio da banke još nisu dobile neophodan softver za kontrolu plaćanja doprinosa, a pošto je do 1. jula ostalo još malo vremena, moglo bi da se dogodi da isplate zarada budu ugrožene, ako primena zakona počne pre nego što banke budu tehnički osposobljene za svoje nove obaveze.\nDragutin Radosavljević, direktor Poreske uprave ranije je izjavio da među bankama nema protivljenja novim merama, a da i ako ih bude, to neće imati efekta jer su banke dužne da poštuju zakone Srbije. Upitan da li očekuje da će zbog uvođenja ovog sistema doći do smanjenja neto plata zaposlenima, kako poslodavcima koji su do sada izbegavali da uplaćuju doprinose ne bi skočili troškovi, on je rekao da ne, jer postoje kolektivni ugovori sa sindikatima koji regulišu visinu zarada u raznim industrijama. Dragutinović se ne slaže ni sa tvrdnjom da sindikati praktično ni ne postoje u privatnom sektoru.\nU vezi mogućnosti da poslodavci novu prepreku izbegavanju plaćanja doprinosa preskoče tako što bi radnicima deo plate davali u gotovini, direktor Poreske uprave kaže da će u tom slučaju Poreska uprava pokretati krivične prijave protiv njih. Međutim, s obzirom da je u pitanju praksa koja je ranije bila široko rasprostranjena i koju Poreska uprava nije suzbila te da čak ta institucija nije uspela da uspostavi efikasan sistem kontrole uplate doprinosa, pitanje je koliki su realno kapaciteti PU da pronađe i adekvatno procesuira poslodavce koji se ponovo budu okrenuli ovom metodu izbegavanja svojih obaveza prema državi.\nPoreska uprava je prošle godine podnela više od 13.000 krivičnih prijava protiv poslodavaca zbog neredovne uplate poreza i doprinosa, ali je prema objavljenim podacima broj firmi koje neredovno uplaćuju doprinose radnicima čak 50.000. Prema zakonu, poslodavci su dužni da od bruto zarade izdvoje 11 odsto za doprinose za PIO fond, 6,75 odsto za zdravstveno osiguranje, 0,77 odsto za Nacionalnu službu za zapošljavanje i 12 odsto za porez. U Republičkom zavodu za zdravstveno osiguranje za Danas su potvrdili da nikome ne može da bude overena zdravstvena knjižica kome poslodavac nije uplatio pun doprinos za osiguranje, ali nemaju podatke o tome koliko je takvih radnika.\nGeneralni sekretar Udruženja banaka Srbije Veroljub Dugalić od kada je najavljeno da će banke imati obavezu kontrole svojih klijenata tvrdi da će banke učiniti sve da ne rade posao koji nije njihov.\n- Najdržavniji posao u svakoj državi je naplata poreza i taj posao Poreska uprava daje da rade privatne kompanije kao što su banke. To je neprirodno rešenje - izjavio je Dugalić, dodajući da ni u jednoj od zemalja EU i okruženja banke nemaju taj posao.


O nama - PS Invest AD\n„PROFESSIONAL STOCK INVEST“ AD BEOGRAD\n2007 Osnovana je brokerska kuća „Professional Stock Broker“ AD Beograd, koja iste godine postaje član Beogradske berze i Centralnog Registra HoV.\n2008 „Professional Stock Broker“ AD Beograd postiže uspešno poslovanje na domaćem tržištu HoV, efikasno obavljanje analiza i zastupanje u privatizaciji – tenderima, kao i u edukaciji malih akcionara i sindikata.\n2009 Usled velike svetske finansijske krize i drastičnog pada poslovanja na domaćem tržištu HoV „PS Broker“ se isčlanio sa Beogradske berze i preregistrovao u „Professional Stock Invest“ AD. Iste godine započet je projekat „Multikompenzacije“ u Srbiji i organizovano Udruženje Telekom Akcionara.\n2010 „PS Invest“ usmerava svoje poslovanje na inostrano tržište kapitala (USA, EU) i započinje poslove zastupanja i konsalting usluga za domaće klijente. Takođe vrši dalju edukaciju akcionara NIS-a, Telekoma Srbija, Galenike i EPS-a uoči najavljenih privatizacija.\n2011 „PS Invest“ proširuje svoje poslovanje uvođenjem novih usluga, kao spona Ino tržišta kapitala i domaćih klijenata u domenu Hedžinga i Risk menadžmenta.\n2012 „PS Invest“ nastavlja svoje uspešno poslovanje i započinje zajedničku saradnju sa renomiranom bankom „Erste Bank“ ad Srbija formirajući specijalnu ponudu za akcionare Telekoma Srbije uoči zakazane privatizacije.\n2013 „PS Invest“ započinje razvoj i realizaciju novih inovativnih ideja kroz edukaciju privrednih subjekata u domenu Hedžinga – zaštite od promene valutnih kurseva i cene sirovina.\n2014 ,,PS Invest” nastavlja realizaciju inovativnih ideja testiranjem i proučavanjem Kripto valuta, rudarenja i trgovanja istim.\n2015 ,,PS Invest” proširuje svoj rad u oblast Venture capital konsalting usluga vezanih za ekspanzivnu industriju IT-a kako u Srbiji tako i u USA.\n2016 Unapređuje se rad u svim domenima a naročito u ekspanzivnim industrijama poput IT i High Tech, gde ,,PS Invest” aktivno učestvuje u osnivanju prvog akceleratora visoke tehnologije u Srbiji.\n2017 “PS Invest” postaje GOLD Partner i aktivno učestvuje u međunarodnom projektu Coin Payment Processor sa fokusom na Global Open Payment Protocol.


Zbog bojevog gađanja policijaca Vučjanci nemaju mira, kao da su svakog dana na ratištu (VIDEO) - juGmedia\nNa strelištu u Vučju kod Leskovca svakog proleća i leta policija vrši bojeva gađanja koja veoma uznemiruju meštane ove varošice.\nPojedinci imaju utisak kao da se rat uživo vodi u njihovoj dnevnoj sobi jer je strelište izuzetno blizu naseljenog mesta.\n“Od 9 do 11 ujutru ispale i po 5.000 metaka na potpuno neobezbeđenom mestu, koje nije za to napravljeno, niti je bilo u upotrebi 30 godina. Buka je nesnosna i čuje se kilometrima u daljinu. Deca iskaču iz kreveta, zatvaramo prozore i vrata”, komentariše Nikola Nikolić iz ovog mesta, koji je i mobilnim telefonom zabeležio kako se policijska vežba čuje u njegovoj dnevnoj sobi.\nInače, ovo strelište je u funkciji od 2015. godine i u policiji tvrde da je potpuno bezbedno i bezopasno za okolno stanovništvo.\n“Tu postoji sproveden elaborat o bezbednosti. Taj elaborat je potpisalo Ministarstvo unutrašnjih poslova, ali i Vojno tehnički institut, sprovedene su balističke provere lokacije I sve je u redu”, kaže portparol PU Leskovac Boban Zdravković.\nOn zaključuje da tokom vežbi policajaca niko ne može biti povređen na ovom mestu, ukoliko se pridržava propisa.\n“E, sad, to što se čuje zvuk, to je neka druga priča…”, dodaje Zdravković.\nParking servis u Vranju počeo je sa naplatom dugovanja po osnovu opomena za doplatne karte, a trenutna potraživanja iznose blizu milion i po dinara.…\nTrg revolucije u nedelju bez vode\nLESKOVAC - Zbog radova na rekonstrukciji vodovodne mreže u ul.Trg revolucije i prevezivanja novoizgrađene mreže , u nedelju će bez vode u vremenu…\n31.07.2019. u 12:58\nIako u potpunosti ne opravdavam miliciju i njeno ponašanje na strelištu, svestan sam da građani od malena moraju da budu naviknuti na takvu buku. Istorija nam je pokazala da svakih 30 godina izbije rat.


Helez: Komšić i Džaferović kapitulirali pred željama Dodika, BiH u NATO ne šalje ANP | Dnevnik.ba\nHelez: Komšić i Džaferović kapitulirali pred željama Dodika, BiH u NATO ne šalje ANP\nreakcija na postignuti dogovor\nDa bude potpuno jasno, ističe Helez, dogovoreno ja da Bosna i Hercegovina prema NATO-u neće uputiti ANP, niti će ga usvojiti Vijeće ministara.\nPotpredsjednik Socijaldemokratske partije BiH Zukan Helez, današnje imenovanje Zorana Tegeltije za mandatara Vijeća ministara BiH smatra svjesnim popuštanjem Šefika Džaferovića i Željka Komšića, koji su nauštrb državnih interesa popustili Miloradu Dodiku i svjesno zaustavili NATO put Bosne i Hercegovine.\n„Očita bezuvjetna kapitulacija pred željama Milorada Dodika pokušava se zamaskirati sramotnim tumačenjima o slanju nakaradnog „Programa reformi“, umjesto ANP-a, u sjedište NATO-a. Porazno je da su nakon 13 mjeseci i upornog ponavljanja da je ANP neupitan i da bez njega nema nikakve vlasti, isti taj ANP olako bacili pod noge, pretvarajući ga u nekakav činovnički akt, kojeg će umjesto institucija BiH, poput Vijeća ministara, provoditi Stalna misija BiH pri NATO Savezu, navodi se u priopćenju SDP BiH, prenosi Fena.\nDodaje da su sada u potpunosti jasne najave predsjednika SDA Bakira Izetbegovića da bez Milorada Dodika nema NATO puta, što se u konačnici danas i desilo. Na ovaj način Dodikova politika minimiziranja BiH i njenih institucija je doživjela potpuni trijumf u Sarajevu.\n- Dok je takozvani „Program reforme“ totalno nedorečen i prepušten kadru Milorada Dodika, a kojeg su imenovali Džaferović i Komšić u travnju ove godine, utoliko je imenovanje Zorana Tegeltije mandatarom Vijeća ministara nedvojbeno jasno, što i jeste bio cilj Dodika i SNSD-a. Na kraju, ostaje žal što su državu, zbog političke farse i lažnih ideala kojekakvih lidera, a suštinskih grobara društva, napustile dodatne desetine tisuća naših sugrađana i tome se, nažalost, ne nazire kraj“, naveo je Helez u priopćenju SDP-a.\nTegeltija se nada kako će Program reformi sutra biti upućen u Bruxelles


Dešavanja i fotografije Archives - Penzionerski Vesti\nCategory: Dešavanja i fotografije\nGalerija fotografija sa otvaranja manfestacije “Sajam za treće doba” u organizaciji magazina Penzija.\nPosted on May 23, 2015 March 27, 2017\n25. i 26. maja u Hali 3 Beogradskog sajma, održaće se Kombank Veteran plus 2. – sajam za treće doba.\nOčekuju vas besplatni pregledi, popusti, vredni pokloni u Lutriji za treće doba, predavanja stručnjaka iz oblasti medicine, farmacije, osiguranja, prehrambene industrije, banjskih lečilišta u zemlji, optičarskih kuća…\nNa štandovima državnih i gradskih institucija saznajte sve što vas zanima o tome kako da ostvarite svoja prava, razonodite se, upoznate, rekreirate, sačuvate zdravlje, putujete!\nSve na jednom mestu – 2. Sajam za kvalitetniji život u trećem dobu – od 10 do 18 časova. Dođite da zajedno zakoračimo u drugu mladost!\nPosted on September 30, 2013 January 27, 2014\nGalerija fotografija sa olimpijade trećeg doba 2013 godine odrzanog u Vrnjačkoj Banji.


Spor američke košarkaške lige NBA s Kinom, pošto je generalni menadžer tima Hjuston rokets podržao demonstrante u Hongkongu, može imati širi značaj na strane kompanije koje posluju na unosnom tržištu najmnogoljudnije zemlje na svetu gde se lako mogu naći na udaru zbog stavova ili izjava o osetljivim pitanjima u Kini, pišu svetski mediji.\nTvit, objašnjenja i snažno nezadovoljstvo\nOluju je pokrenuto u petak prošle nedelje generalni menadžer Hjuston roketsa Deril Mori (Daryl Morey) s porukom na Tviteru (Twitter) na kojoj je bila slika s natpisom "Borba za slobodu, podrška Hongkongu", što bi mogao biti najproblematičniji tvit u korporativnoj Americi ove godine, ocenjuje CNN.\nBrzo obrisana poruka, koja se ionako nije mogla videti u Kini jer je tamo Tviter zabranjen, i dalje odzvanja u dve zemlje, ističe CNN, ukazujući da kontroverzu takođe pažljivo prate američke kompanije koje posluju u Kini i koje treba da balansiraju između zakona te zemlje i američkih ideala.\nIako je vlasnik hjustonskog tima sat kasnije na Tviteru naveo da Mori ne govori u ime ekipe, Kineska košarkaška asocijacija je u nedelju saopštila da će suspendovati saradnju s tim timom, dok je kineski konzulat u Hjustonu tražio da se "razjasne i odmah isprave greške". Kineska nacionalna televizija CCTV je najavila da će suspendovati prenos događaja s Roketsima. Istu najavu izneo je i striming servis Tencent.\nDan kasnije NBA je saopštila da prihvata da su Morijevi stavovi "duboko povredili" prijatelje i navijače u Kini i izrazila žaljenje zbog toga, ali i da liga podržava pravo pojedinaca da iznesu svoje mišljenje. Reakciju je kritikovalo nekoliko američkih političara iz obe partije. U utorak je komesar NBA Adam Silver pokušao da smanji štetu, ali je rekao da neće cenzurisati igrače ili timove u vezi s Kinom i drugim pitanjima, kao i da je "liga zainteresovana za mnogo više od novca i da sloboda izražavanja mora biti zaštićena".\nCCTV je zatim izrazila "snažno nezadovoljstvo" zbog Silverovog saopštenja i saopštila da će prekinuti prenose predsezonskih mečeva NBA timova u Kini, kao i da će preispitati odnos s NBA. Tencent je pratio odluku, istom najavom. Prošle sezone, više od 600 miliona ljudi gledalo je NBA mečeva na kineskoj televiziji, dok je skoro 500 miliona pratilo program o NBA na platformama Tencenta. CNN ukazuje da je NBA uložila godine i milione dolara u Kini i da sada ta zemlja donosi najmanje 10 odsto prihoda te lige, a da bi do 2030. taj procenat mogao dostići 20 odsto.\nUdar i na crtaće\nNa udaru Pekinga našla se i animirana serija "Saut Park" u čijoj se poslednjoj epizodi "Band in China" ismeva kako holivudski studiji često prave filmove da udovolje kineskim cenzorima i tako dobiju pristup unosnom tržištu, navodi CBS njuz (CBS News)\nTvorci "Saut Park" ponudili su lažno izvinjenje Kini ove nedelje. "Kao i NBA, prihvatamo kineske cenzore u naše domove i srca. Mi takođe više volimo novac od slobode i demokratije. Si uopšte ne liči na Vinija Pua", naveli su autori Trej Parker (Trey Parker) i Met Stoun (Matt Stone).\nIzmeđu interesa i ideala\nOd 25 zvaničnih partnera navednih na sajtu NBA Kina, 13 su kineske kompanije, od kojih se 11 distanciralo od američke lige. Preostale dve kompanije su, objašnjava CNBC, zajednički poduhvati kineskih i zapadnih kompanija.\nDvostranačka grupa američkih poslanika, među kojima su konzervativni teksaški senator Ted Kruz (Cruz) i liberalna demokratska članica Predstavničkog doma Aleksandrija Okasio-Kortez (Alexandria Ocasio-Cortez), poslali su otvoreno pismo Silveru tražeći da NBA pokaže "hrabrost i integritet" i usprotivi se kineskoj vladi, preneo je Asošiejtid pres (Associated Press).\nMože li NBA da pobedi?\nMnoge kompanije su se izvinile Kini pošto su "povredile osećanja kineskog naroda", što je retko ko primećivao u njihovim matičnim zemljama, ocenjuje Volstrit džurnal (Wall Street Journal), dodajući da Kina obično dobije šta želi od kompanija koje žele da posluju tamo, ali da NBA nije spremna na ustupak koji traži Peking – izvinjenje.\nKina nije dobila šta želi, zato što NBA sama po sebi ima neobičnu premoć, ali i zato što je NBA brzo uvidela da ne može kapitulirati, ističe list. Pokušaj NBA da reši situaciju naišao je na loš prijem i u SAD i u Kini. Kod kuće je kritikovana da kleči pred Pekingom, iako saopštenje lige nije ispunilo kineske standarde pokajanja. Problem je, ukazuje list, što su američki političari interpretirali saopštenje kao izvinjenje, ali kineski zvaničnici nisu.\nOdbijanje komesara NBA da se izvini direktno se kosti s kineskim pravilnikom za kompanije ili pojedince koji se nađu na njenom nišanu. Taj ritual izvinjenja, objašnjava Volstrit džurnal, toliko je utvrđen u Kini, da je portparol kineskog ministarstva spoljnjih poslova na redovnoj konferenciji za novinare rekao da NBA "zna jasno šta da kaže i šta da uradi".\nKineski zvaničnici su snažno nagovestili da NBA treba da sledi scenario lanca hotela Meriot (Marriott) koji se izvinio prošle godine kada je negde naveo Tibet kao zemlju, a ne deo Kine. Meriot je potom izdao saopštenje u kojem je naveo da poštuje teritorijalni integritet Kine i kritikovao "separatističke grupe". Čak je otpustio menadžera za društvene medije koji je na Tviteru lajkovao objavu tibetanske grupe za nezavisnost.\nZa razliku od drugih kompanije, objašnjava Volstrit džurnal, NBA nema mogućnost da tiho objavi saopštenje koje će proći neopaženo kod kuće, pošto se Morijeva podrška demonstrantima u Hongkongu dotakla međunarodne krize. S jačanjem krize u Hongkongu, dodaje list, Peking je znatno otvoreniji u svojoj netrpeljivosti izražavanja mišljenja korporativnog sektora. Ranije je mogao da pokuša da reši sporove iza zatvorenih vrata. Ali ne sada, i ne u vezi s Hongkongom, kao što je NBA naučila ove nedelje, zaključuje list.\nSlični incidenti su se i ranije događali kada neki brend na određeni način uvredi Kinu, posle čega sledi rad da se ponovo vrati kineskim potrošačima. Ali ovog puta je drugačije, ističe BBC, koji takođe ukazuje da je komesar NBA jasno stavio do znanja da se neće izvinjavati zbog Morijevog tvita, navodeći da američka liga ceni "jednakost, poštovanje i slobodu izražavanja".\nPošto sezona počinje 22. oktobra, moguće je da će se do tada sleći prašina i da će se obnoviti partnerstvo s kineskim emiterima, mada utakmica Hjustona ne bi bilo još nekoliko meseci. S druge strane, ocenjuje BBC, moguće je da Kina pojača svoje pozive za zvanično izvinjenje što bi situaciju moglo da vodi u dalju eskalaciju, pa da se ne prenosi cela sezona NBA.\nZa strane kompanije koje žele da posluju u Kini dugo je važilo pravilo tri T – ne spominji Tajvan, Tibet i Tijenanmen, ali je s brzim promenama geopolitičkih tenzija, rastom nacionalizma i povećanjem društvenih medija u Kini, međunarodnim korporacijama sve teže da se snalaze u komunističkoj zemlji, ocenjuje Njujork tajms (The New York Times).\nKao što je NBA otkrila tvitom o Hongkongu, postoji mnoštvo zamki, ističe list, ukazujući da "pogrešan" stav o nekom od brojnih pitanja – na primer, Hongkongu, Tajvanu, Koreji ili Japanu – može otuđiti 1,4 milijarde potrošača i dovesti do gubitka veoma unosnog tržišta.\nMada su protesti u Hongkongu pogodili posebno osetljiv živac u Kini, sadašnji sukob oko NBA teško da je izolovan slučaj i mogao bi biti naznaka onoga što će se dešavati u budućnosti, ocenjuje Vašington post (The Washington Post).\nMada nema ničeg novog u kineskom nacionalističkom besu, političke tenzije Pekinga s Vašingtonom i sve veći globalni uticaj Kine primorava multinacionalne kompanije da obrate pažnju, konstatuje list uz ocenu da sadašnji spor podvlači neizbežnu realnost globalne politike.\nMnoge američke firme i korporativni giganti poput NBA, otišli su u Kini insistirajući da će ulazak na veliko i neiskorišćeno tržište približiti svet. Otvaranje kineske privrede, verovali su mnogi, slediće neumitna liberalizacije kineske politike i društva, ukazuje Vašington post.\nTo se nije dogodilo, ističe list, ukazujući da su događaji s NBA samo povećali raširene strahove među američkim analitičarima o korozivnom uticaju na zapadne prakse i norme. Ako Kina sada može lako uliti strah stranim kompanijama, šta će biti za dve ili tri decenije kada navike i zahtevi potrošača iz kineske srednje klase budu imali veći uticaj na globalnu privedu, pita Vašington post.


Za buduće akademce i IT biznis - Užicka Republika Press\nCentar visokog obrazovanja i biznisa iz oblasti informacionih tehnologija, biće smešten u Krčagovu u zgradi nekadašnjeg komandno obrazovnog centra na površini od oko 2500 metara kvadratnih, najavio je Tihomir Petković, gradonačelnik Užica. On je pojasnio da će donji sprat biti namenjen kompanijama iz IT sektora, a da će na gornjem biti izgrađen amfiteatar sa 100 mesta za buduće studente.\nImamo obećanje ministra Nenada Popovića da će opredeliti oko 400 hiljada evra da se na donjem spratu, na 300 metara kvadratnih, stvore uslovi za Regionalni inovacioni centar, koji se uklapa u lokalnu strategiju da na jednom mestu imamo i biznis i početni biznis i obrazovanje u oblasti IT-a, očekuje Petković.\nOn je najavio formiranje zajedničkog nastavnog programa za trogodišnje i master studije Visoke škole strukovnih studija u Užicu i Fakulteta tehničkih nauka iz Novog Sada u oblasti informacionih tehnologija.\nOvaj nastavni program praktično postoji na Visokoj školi strukovnih studija u Užicu i to je odsek za informacione tehnologije. Zajednički smo zaključili da će pojačan sa delom profesora sa Fakulteta tehničkih nauka u Novom Sadu i programom koji se na ovom fakultetu pokazao kao izvanredan, biti zanimljiviji i traženiji na tržištu i da će biti više studenata na tom odseku nego do sada, ali i više studenata na master studijama.\nGradonačelnik veruje da će novi nastavni program i zadržati mlade u Užicu zbog čega tvrdi nema potrebe da se u ovom momentu razmišlja o akademskim studijama. Kada prostor bude rekonstruisan razmišljaćemo i o odeljenjima nekih drugih fakulteta koji su zanimljivi za užičku privredu, rekao je gradonačelnik. On je dodao da u ovom momentu nije realna opcija o integrisanom univerzitetu, ističući da se od toga ne odustaje.\nInače, vrednost radova je 49,1 milion dinara od kojih 28 miliona i 600 hiljada dinara izdvaja grad Užice, a ostatak Ministarstvo privrede. Izvođač radova je Energo-servis iz Beograda.\nZnačajnim ulaganjima koja su se desila poslednje četiri godine Krčagovo gubi status periferije i prerasta u produženi centar grada, ocenio je gradonačelnik podsetivši da je sredstvima ministarstava i republičkih preduzeća urađena rekonstrukcija ulice Miloša Obrenovića. U narednom periodu počeće radova na završetku kišne kanalizacije u pomenutoj ulici, ali i u ulicama Heroja Jerkovića, Karađorđevoj, gde će sredstvima JKP Vodovod biti zamenjen kilometar azbestnih cevi. Nabrajajući projekte koji su u toku i najavljujući nove Petković je pomenuo i rekonstrukciju Banjičke ulice, skori početak radova na budućem tržnom centru i nastavak radova na završetku sportske hale za šta je ministarstvo sporta opredelilo 60 miliona dinara.


H&M i kultni brend Eytys napravili uniseks kolekciju obuće, odeće i modnih dodataka - WANNABE MAGAZINE\n“Ovom kolaboracijom hteli smo da upoznamo H&M kupce sa našom robusnom dizajnerskom filozofijom, gde funkcija trijumfuje ukrštanjem stilova koji obuhvataju sve polove. Kolekcija je sva u proporcijama – kreira posebne uniseks oblike, igra se sa opuštenim siluetama i cipelama sa masivnim đonom. To je Eytys-ova ideja o “generičkom izgledu”, koja bi trebalo da podigne integritet, stav i poverenje”, kaže Mark Šiler, kreativni direktor Eytys-a.\n“Divimo se tome što Eytys ima izrazito jasan stil i inicijalno smo im pristupili sa idejom da naprave kolekciju cipela, ali je vrlo brzo odlučeno da će kompletna kolekcija – obuća, odeća i modni dodaci, omogućiti našim kupcima da stvarno dožive estetiku i duh brenda. Ovom saradnjom želimo svojim kupcima da ponudimo potpuni izgled koji se sastoji od glomaznih cipela i jednakih krojeva bez podele na polove”, izjavio je Ros Lajdon, vršilac dužnosti dizajnera muške odeće u kompaniji H&M.


Raspad u LDP Andrić i Đurić napustili Jovanovića! - SandzakHaber.Net , Sandžačke Internet Novine !\nNaslovna Vijesti Raspad u LDP Andrić i Đurić napustili Jovanovića!\nRaspad u LDP Andrić i Đurić napustili Jovanovića!\nOd Redakcija - 23. Marta 2014. 0 262 Podeli na Fejsbuku\ntweet Beograd – U LDP-u podnose ostavke. Doduše, ne Čedomir Jovanović, već trojica njegovih bliskih saradnika – Ivan Andrić, Bojan Đurić i Mladen Bašić.\nNjih trojica su, nezvanično se saznaje, na Predsedništvu stranke u petak uveče Jovanoviću saopštili svoje stavove. Potpredsednik stranke i doskorašnji narodni poslanik Bojan Đurić nije zvanično podneo ostavku, već je najavio da se ubuduće neće kandidovati ni za kakvu stranačku funkciju.\nMože sam protiv svih, on je najjači – Chadda\nAndrić, koji je takođe potpredsednik LDP-a i bivši narodni poslanik, eksplicitno je rekao da podnosi ostavku na stranačku funkciju, što je učinio i Mladen Bašić, koji je, rekavši da će u budućnosti morati da se bira i novo rukovodstvo beogradskog odbora stranke, podneo ostavku na mesto menadžera odbora LDP-a u Beogradu.\nSva trojica ostaju u LDP-u, ali samo kao članovi. Oni juče nisu bili dostupni za izjave.\nNovi potpredsednik LDP-a i prvi čovek stranke u Beogradu biće Željko Ožegović, koji je na izborima 16. marta bio kandidat za gradonačelnika prestonice.\nSagovornik iz LDP-a koji je želeo da ostane anoniman kaže da niko više od funkcionera stranke nije podneo ostavku. Odlazak Đurića, Andrića i Bašića usledio je nakon katastrofalnog poraza stranke, koja nije prešla cenzus ni na republičkim ni na izborima za Skupštinu grada Beograda, ali i nakon odbijanja lidera stranke Čedomira Jovanovića da podnese ostavku zbog loših izbornih rezultata.\nOn je posle sednice Predsedništva LDP ponovio raniji stav da neće podneti ostavku i istakao da stranka mora da preuzme odgovornost i da nađe snagu za unutrašnju promenu u organizacionom i kadrovskom smislu, a na pitanje da li će pojedini funkcioneri podneti ostavke, odgovorio da je to „realnost koja se dešava posle svakih izbora“.\nUz Jovanovića su ostali predsednica Političkog saveta stranke Nataša Mićić i član Predsedništva stranke Kenan Hajdarević, koji su još ranije rekli da lider LDP-a ne treba da podnosi ostavku jer „izborni rezultati nisu ni uspeh ni neuspeh jednog čoveka, odnosno samo lidera“\nKLJUČNE REČIČedomir Jovanovićldp PODELI\ntweet Prethodni tekstTurska oborila sirijski avionSledeći tekstZatvoreno biračko mesto u Muru Redakcija\tPOVEZANE OBJAVEVIŠE OD AUTORA


NAGRADA GRADA CARITASU VALJEVO - Caritas Srbije\nNAGRADA GRADA CARITASU VALJEVO\nCaritas Valjevo dobitnik je ovogodišnje nagrade Grada Valjeva u oblasti socijalne zaštite i humanitarnog rada. Povodom Dana grada Valjeva koji se obeležava 20. marta danas su svečano uručene nagrade pojedincima, organizacijama i institucijama za postignute rezultate u 2019. godine. Usled proglašenja vanredne situacije izazvane virusom SARS-CoV-2 ovogodišnji svečana akademija povodom Dana grada je izostala, a nagrade su uručene na samom kraju veoma izazovne i turbulentne godine.\nU godini kada se obeležava zvaničnih 20 godina rada priznanje od Grada Valjeva predstavlja svojevrsnu nagradu za postignute rezultate ali i obavezu i odgovornost da se i u godinama koje su pred nama nastave i unaprede aktivnosti koje imaju za cilj unapređenje kvaliteta života socijalno ugroženih grupa.\nKroz skoro tri decenije postojanja, rad Caritasa Valjevo se menjao iz volonterskog pristupa u pružanju pomoći ljudima u potrebi i distribuciju materijalne pomoći do profesionalne organizacije sa visokim standardima pružanja usluga socijalne zaštite i pomoći ljudima u teškim životnim okolnostima, koje sprovodi njegov osamnaestočlani tim uz podršku donatora i volontera iz zemlje i inostranstva.


Đaci ostavljeni bez smještaja u Španiji, vraćaju se u Srbiju – Visokoin.com\nĐaci ostavljeni bez smještaja u Španiji, vraćaju se u Srbiju\nGrupa od oko 150 učenika koja se prije dva dana uputila u Španiju na ekskurziju, umjesto planiranih obilazaka, danas bi trebalo da krene nazad za Srbiju.\nPo dolasku u španski grad Lloret de Mar, ova grupa nije mogla da uđe u hotelski smještaj koji je bio rezervisan u okviru aranžmana uplaćenog u agenciji “B2R”, kažu roditelji koji su poslali djecu u to ljetovalište.\nU Španiju su krenula tri autobusa, u kojima su đaci iz Devete i drugih beogradskih gimnazija.\nIako je trebalo da u hotelske sobe budu smješteni još juče tokom prijepodneva, srednjoškolci su skoro čitav dan proveli u holu hotela, a traženo im je, prema riječima roditelja, da svojim novcem plate prenoćište.\nRoditelji kažu da je putovanje prvobitno trebalo da realizuje agencija “Planeta promet”, za koju su utvrdili da je prije nekoliko mjeseci izgubila licencu, ali je potom organizaciju ekskurzije preuzela agencija B2R.\nUčenici su krenuli dan kasnije od planiranog 11. jula, jer su im u međuvremenu promijenili hotel.\nNiko iz agencije se do juče nije javljao na pozive roditelja.


Vlada KS osigurala 37 miliona KM za pomoć privredi i isplatu zaostalih plata u realnom sektoru - TK PORTAL\nVlada KS osigurala 37 miliona KM za pomoć privredi i isplatu zaostalih plata u realnom sektoru\nadmin 21. Jula 2020.\tBiH\nVlada Kantona Sarajevo utvrdila je danas prijedlog izmjena i dopuna budžeta KS za ovu godinu radi isplate sredstava za pomoć privredi, odnosno isplate plata uposlenicima za april i maj, te za mart preostalim privrednim subjektima koji su ostvarili to pravo, kao i za nastavak direktne pomoći privredi u skladu sa zahtjevima iz ovog sektora, prenosi Anadolu Agency (AA).\nIzmjenama i dopunama budžeta osigurano je 37 miliona konvertibilnih maraka (KM) za te svrhe, od kojih je 20 miliona KM planirano za isplatu plata u privrednim subjektima čiji su zahtjevi obrađeni i koji su ispunili propisane uslove za dodjelu sredstava. Sredstva će biti usmjerena za isplate plata za 35.000 zaposlenika u 6.300 privrednih subjekata, za navedena tri mjeseca.\nPreostali dio sredstava će biti usmjeren za pomoć privredi, prema Programu kratkoročnih i srednjoročnih mjera za ublažavanje negativnih ekonomskih posljedica na privredu Kantona Sarajevo izazvanih koronavirusom.\nVlada KS se odlučila na rebalans zbog konstantnih i opravdanih zahtjeva privrednika koji ne mogu više čekati sredstva od Međunarodnog monetarnog fonda (MMF) za pomoć privredi, a koje Vlada FBiH zbog proceduralnih razloga još uvijek nije uplatila Kantonu Sarajevo.\n“Rebalans je u ovom slučaju funkcionalan jer će, kada ga usvoji Skupština KS, ubuduće omogućiti Vladi brzo reagovanje bez skupštinskih procedura, ukoliko bude potrebno vršiti dalje preraspodjele odobrenih sredstava shodno budućim potrebama privrede”, naveo je Jasmin Halebić, ministar finansija KS.\nKako je istaknuto, sredstva od MMF-a nisu upitna, a po njihovom uplaćivanju Kantonu Sarajevo biće ugrađena u budžet KS, kao i prihodi iz drugih izvora.\nRebalans budžeta je upućen u skupštinsku proceduru i očekivanja su da bude razmatran na sjednici Skupštine 28. jula ove godine.\nMinistar privrede KS Draško Jeličić je kazao da će privredni subjekti blagovremeno biti obaviješteni o načinu isplate sredstava.\nPrije utvrđivanja rebalansa budžeta, kantonalni premijer Mario Nenadić i ministri Jeličić i Halebić održali su sastanak sa predstavnicima poslodavaca Kantona Sarajevo kojima su saopštili odluku o njegovom pokretanju, te utvrdili plan daljeg djelovanja Vlade KS i poslodavaca radi pomoći privredi.\nNakon izmjena i dopuna, ukupni budžet KS iznosi 1.135.335.825 KM. Kroz rebalans su izvršene i neophodne intervencije na više budžetskih pozicija kako bi se osiguralo nesmetano izvršavanje zakonskih obaveza i realizacija planiranih aktivnosti.\nPrevious Previous post: Preporuka građanima TK vezano za aktuelnu epidemiološku situaciju\nNext Next post: Mandarine, limun i kivi u Kalesiji: Voćnjak Elvira Hamzića unikatan


Na šestom Balkanskom prvenstvo u powerliftingu, bench presu, deadliftu i čučnju po GPC pravilima, koje je održano u Vranju, ovdašnji klub za bodibilding “Olimp” osvojio je tri zlatne medalje.\nZlato u kategoriji open do 110 kilograma u bench pressu RAW uzeo je Miloš Ristić, prvo mesto u kategoriji M3 do 125 kilograma u bench pressu OSI...\nIzvor: OK Radio - Lokalni sport - Ponedeljak 24.04.2017 - 09:36\nVranje - Vranjska Banja je na svom terenu u 23. kolu Zone jug pobedila Lužnicu iz Babušnice sa 4:2, dok su Nebeski Anđeli poraženi u Leskovcu od Dubočice sa 5:2.\nU sledećem kolu Vranjska Banja putuje u Popovac na meč sa Budućnošću, dok će Nebeski Anđeli biti domaćin Budućnosti iz Orašja.\nNa tabeli, Nebeski Anđeli...\nRukometaši savladali lidera na tabeli\nIzvor: OK Radio - Lokalni sport - Ponedeljak 24.04.2017 - 09:10\nRukometaši Vranja pobedili su sa 21:20 Obilić iz Beograda, lidera na tabeli Super B lige.\nOvaj meč 18. kola bio je važan za obe ekipe, jer je domaćin ovog susreta Vranje 1957 tražio bodove spasa, a Obiliću su bodovi bili potrebni za ostanak na prvom mestu.\nPrvo poluvreme pripalo je rukometašima iz Beograda, koji...\nFudbaleri “Dinama” iz Vranja u petak od 16 časova na domaćem terenu dočekuju ekipu “ČSK” iz Čelareva, u nadi da će ih pobeda izvući iz opasne zone ispadanja.\nUtakmici će prisustvovati visoki funkcioneri Fudbalskog saveza Srbije na čelu sa predsednikom Slavišom Kokezom.\n- Njihovo prisustvo daje na značaju ne samo klubu, već i gradu Vranju...\nVranje - Povodom osnivanja Kluba malog fudbala “Radnik”, Sportski savez opštine Surdulica organizuje memorijalni turnir u čast Jovice Stošića Albanca.\nMemorijalni turnir se organizuje sa željom da se sportski radnici nikada ne zaborave, stoji u saopštenju.\nTurnir će biti organizovan u gradskoj balon hali u Surdulici od 23. do 28. aprila.\nMečevi će se...\nU 15. kolu senirske lige Topličkog, Jablaničkog i Pčinjskog okruga Pande su na domaćem terenu u Vranju pobedile sa 3:0 ekipu Vlasine.\nPande su tako kolo pre kraja prvenstva osvojile titulu prvaka i plasman na kvalifikacije za drugu ligu.\nU klubu se nadaju ostvarivanju cilja, a to je plasman u drugu ligu Srbije sa...\nVranje – Uprava “Radnika” iz Surdulice donela je odluku da zbog značaja predstojećeg meča sa “Bačkom” ulaz na utakmicu bude slobodan.\nMeč se odigrava u okviru 28. kola Super lige Srbije, na Gradskom stadionu u Surdulici, u subotu, 1. aprila, sa početkom u 17 časova.\nUprava kluba naglašava da je ekipi “Radnika” neophodna podrška publike,...\nOdbojkašice Vranja pobedile su u 20. kolu Prve lige Srbije u Starim Banovcima sa 3:0 u setovima ekipu Omladinca. U prvom setu odbojkašice Omladinca su osvojile 15 poena u drugom setu 20, dok su treći set Vranjanke dobile sa 25:10.\nU narednom poslednjem kolu u Vranje dolazi Srem Iton iz Sremske Mitrovice.\nU 19. kolu Prve fudbalske lige Srbije, Dinamo u petak od 14 sati i 30 minuta na stadionu “Jumka” u Vranju dočekuje ekipu Odžaka. Uprava kluba očekuje pobedu Dinama na domaćem ternu.\nDragan Antić, trener Dinama najavio je da njegovu ekipu čeka veoma težak meč, jer se radi o ekipi koja se bori za...\nVranje - Nakon sporazumnog raskida saradnje sa doskorašnjim trenerom Bratislavom Živkovićem, uprava surduličkog „Radnika“ odlučila je da poverenje da iskusnom Simi Kruniću.\nIz uprave „Radnika“ navode da Krunić u Surdulicu dolazi sa jedinim zadatkom da održi klub u eliti srpskog fudbala.\nNovi trener je započeo upoznavanje sa ekipom, a do prve utakmice ima nešto manje...\nVranje - Fudbaleri Radnika iz Surdulice u petak igraju u gostima utakmicu 27. kola sa Novim Pazarom, poslednjeplasiranom ekipom na tabeli Super lige Srbije.\nU jesenjem delu prenstva, Radnik je na svom terenu pobedio Pazarce sa 3:1.\nNikola Stanković, prvi pomoćni trener Radnika, smatra da je se ekipi i te kako može verovati, i da...\nVranjski GIMNAZIJALCI ponovo ŠAMPIONI Izvor: OK Radio - Lokalni sport - Utorak 14.03.2017 - 13:50\nNa međuokružnom takmičenju u odbojci učenici gimnazije “Bora Stanković” iz Vranja osvojili su prvo mesto i plasirala se na republičko takmičenje koje će se održati krajem marta.\nNa međuokružnom takmičenju u odbojci ekipa Gimnazije pobedila je timove iz Leskovaca i Pirota.\nZa Vranjance su igrali Milan Pešić, Stefan Ristić, Strahinja Dimitrijević, Aleksandar Simić, Miloš Jovanović,...\nVranje – Fudbaleri “Radnika” će drugi put za redom u prolećnom delu prvenstva igrati pred svojom publikom u sredu, kada im u goste dolazi ekipa „Radničkog“ iz Niša.\nU poslednja dva kola, „Radnik“ je na gostovanjima doživeo dva uzastopna poraza.\nPred predstojeći "južnjački derbi", u kojem „Radniku“ u goste dolazi najbliži superligaš, niški „Radnički“, održana...\nDinamo slavio NA STRANI Izvor: OK Radio - Lokalni sport - Ponedeljak 06.03.2017 - 13:01\nU prvom kolu prolećnog dela šampionata u Prvoj fudbalskoj ligi Srbije, fudbaleri Dinama slavili su sa 2:1 protiv Proletera, na gostovanju u Novom Sadu. Domaćin je u 7. minutu preko Mirosvljeva poveo sa 1:0.\nMeđutim, već nakon nekoliko dobrih napada Dinama, u 14. minutu se pred golom Novosađana najbolje snašao Đokić i poravnao rezultat...\nKošarkaši “Jugbasketa” iz Vranja pretrpeli su još jedan poraz, rezultatom 87:85, u Boru od ekipe “Zicer”, u 14. kolu Druge regionalne lige Istok. Iako u nekompletnom sastavu, vranjski tim je rezultatski parirao protivniku tokom čitavog meča, ali je presudila trojka domaćeg tima u poslednjim sekundama utakmice.\nPrvu četvrtinu “Zicer” je dobio, rezultatom 20:19, dok...\n« Previous 1 2 3 4 5 6 7 8 ... 9 198 Next »


“Na redu je BiH, Erdogan očekuje od prijatelja Bakira…” – BiGportal.ba\n“Na redu je BiH, Erdogan očekuje od prijatelja Bakira…”\nDa li će nakon KiM i BiH da izruči Turskoj “gulenovce“? Zvaničnici obećavaju da će poštovati Ustav i zakone, ali analitičari nisu ubeđeni u njihovu iskrenost.\nNakon što je Kosovo nedavno deportovalo šestoricu Turaka koje Ankara smatra sledbenicima Fetulaha Gulena, mediji izveštavaju da su i pojedini turski državljani u BiH suočeni s mogućnošću izručenja.\nMinistar bezbednosti BiH Dragan Mektić potvrdio je za Dojče vele da “BiH i Turska imaju komunikaciju u vezi s tim pitanjem i da BiH postupa u skladu s molbama i zahtevima iz Turske“.\n“Taj postupak je u operativnoj fazi i ne mogu vam otkriti detalje, ali mogu da garantujem da će sve što ćemo u tom smislu učiniti, biti u skladu s Ustavom i zakonima BiH. Bez obzira na to o kakvim se zahtevima i molbama radi, mi ih nećemo ispuniti ako to ne bude u skladu s našim Ustavom i zakonima“, poručio je Mektić.\nMinistar bezbednosti je dodao da se Bosni i Hercegovini ne može ponoviti slučaj “Alžirske grupe“, jer će se postupati u skladu sa zakonom, ali i propisima koji regulišu međudržavnu saradnju na bezbednosnom planu. “BiH je članica Interpola i ako se putem Interpola za nekim raspiše poternica, onda je to za nas postupanje u skladu sa zakonom. Ne znam da li će to da liči na slučaj ’Alžirske grupe’, ali sam siguran da će naši postupci biti u skladu s propisima BiH i propisima međunarodnih organizacija kojima smo mi pristupili. Ne mogu da prejudiciram da li će se nešto dogoditi u tom smislu, ali morate znati da države svakodnevno jedna od druge traže krivično-pravnu i međunarodnu pomoć. Mi ne možemo a priori da odbijemo zahtev Turske za neku pomoć, ali sve mora biti u skladu s našim zakonima i interesima BiH“, ističe Mektić.\nZbog interesa velikih zaboravljaju i patriotizam\nMnogi međutim sumnjaju u sposobnosti zvaničnika BiH i njihove namere u pogledu zaštite zakona i Ustava. Politička komentatorka iz Sarajeva Ivana Marić kaže da BiH nije nikakva velesila i dodaje da se ta država zbog čega ponekad nađe u situaciji da odluke donosi u skladu sa željama velesila.\n“Srpska strana u BiH često, ako ne i uvek, udovoljava zahtevima susedne Srbije ili Rusije, hrvatska strana odluke prilagođava Hrvatskoj, bošnjačka strana Turskoj, a svi zajedno zahtevima SAD i evropskih velesila. Kada sve to saberemo, dođemo do zaključka da mnoge stvari iz domena spoljne, ali i unutrašnje politike, ne donosimo u skladu s interesima BiH, već u skladu s interesima onih koje ne želimo da razljutimo ili kojima želimo da se dodvorimo. Pri tom zaboravimo na patriotizam, važeće pravne norme, interese građana, pa čak i osnovna ljudska prava državljana BiH, a posebno državljana drugih država“, kaže Ivana Marić za DW.\nOna podseća da su vlasti BiH pogazile ljudska prava pripadnika tzv. “Alžirske grupe“ 2002. godine kada su ih isporučile SAD gde su završili u ozloglašenom zatvoru Gvantanamo.\n“Zlatko Lagumdžija, koji je tada bio predsedavajući Veću ministara BiH, naveo je da su imali nalog iz Bele kuće da preuzmu tu grupu uz pretnju da će se Sjedinjene Američke Države povući iz BiH i da će BiH biti ostavljena bez podrške SAD. Ne znam da li je strašnije to što je SAD pretnjom ostvarila svoj cilj ili to što su vlasti BiH, da bi udovoljile Amerikancima, pogazile sopstveni pravni sistem. S druge strane, ta ista Amerika odbila je da uradi isto za Tursku vezano za njihov zahtev Beloj kući da uhapse i isporuče Fetulaha Gulena.\nSjedinjene Američke Države odbile su to da urade po cenu pogoršavanja i zaoštravanja odnosa sa Turskom. Odmah nakon pokušaja puča i u BiH se osetio progon ’gulenovaca’, kako zovu osobe koje dovode u blisku vezu s Fetulahom Gulenom. I pored veoma bliskih, pa i familijarnih odnosa između Bakira Izetbegovića i Redžepa Tajipa Erdogana, Stranka demokratske akcije (SDA) nije uspela u prvom mahu da udovolji Erdoganu i da protera sve ’gulenovce’, odnosno da pozatvara sve što se nalazi u njihovom vlasništvu. Međutim, vremenom im je to sve više polazilo za rukom, pa je nedavno i Univerzitet Burch, koji im je najviše smetao, prešao u britanski posed“, tvrdi Ivana Marić.\nPriču o izručivanju “gulenovaca” aktuelizovala je nedavna deportacija šestorice turskih državljana sa Kosova. Premijer Kosova Ramuš Haradinaj zbog toga je smenio ministra unutrašnjih poslova i šefa obaveštajne službe, i sada trpi žestoke kritike turskog predsednika Redžepa Tajipa Erdogana.\n“Na redu je BiH i logično je da Erdogan od svog bliskog prijatelja Bakira Izetbegovića očekuje uslugu sličnu onoj koju je dobio od kosovskih vlasti. Problem je to što SDA ne može sama da donese odluku o tome, posebno zato što je pri raspodeli vlasti pravosuđe uzela Hrvatska demokratska zajednica (HDZ BiH), a bezbednost Savez za promene. Nadamo se da će, kao što ističe Dragan Mektić, BiH poštovati sopstvene zakone i da ovoga puta vlasti BiH neće pogaziti nečija ljudska prava kako bi se dodvorili ‘velikima’“, kaže Ivana Marić.\nAnkara optužuje imama Muhameda Fetulaha Gulena i njegov pokret Hizmet (služenje, tur.) za organizovanje neuspešnog puča u Turskoj 2016. godine. Tada su se na udaru kritika Erdoganovih simpatizera našle i obrazovne institucije u BiH, Bosna Sema, koje se dovode u vezu s liderom Hizmeta. Mišljenja o delovanju Fetulaha Gulena su podeljena. Na Zapadu ga smatraju pobornikom “umerenog islama“, dok pojedini u BiH tvrde da Hizmet deluje “zaverenički“, svrstavajući ga u red “sumnjivih sekti“ koje deluju u Bosni i Hercegovini.


Слога подржава сутрашњи протест просветара, пренос уживо | УДРУЖЕНИ СИНДИКАТИ СРБИЈЕ "СЛОГА"\nHome » OBAVEŠTENJA » Sloga podržava sutrašnji protest prosvetara, prenos uživo\nSloga podržava sutrašnji protest prosvetara, prenos uživo\nBeograd, 30.08.2018.- Četiri reprezentativna sindikata prosvetnih radnika najavila su protest za petak, 31. avgust, kao i četiri protesta skraćenim časovima tokom septembra, zato što su nezadovoljni predloženim rešenjima za određivanje platnih grupa i razreda.\nProtest počinje u 12 časova u Beogradu ispred Ministarstva prosvete, nauke i tehnološkog razvoja u Nemanjinoj 22-26.\nUdruženi sindikati Srbije „Sloga“ u duhu sindikalne i radničke solidarnosti podržavaju protest i pridružuju se zahtevima prosvetara.\nSutra od 12 časova prenos protesta uživo na našoj društvenoj mreži Fajzbuk.\nNAZAD: U obilasku nove fabrike Leoni u Nišu\nNAPRED: Održan protest prosvetara


"U birou su mi rekli da jednom mjesečno moram da napišem izvještaj da sam bio na razgovoru kod dva poslodavca, te da će me, ukoliko to ne učinim, Zavod označiti nezainteresovanim za posao. Tolike godine sam nezaposlen, nijednom mi biro nije našao ponudu, kao da ja ne bih radio. Ovo je još jedna muka na leđima nezaposlenih, dok administracija sjedi skrštenih ruku", rekao je jedan nezaposleni Banjalučanin.\nSaša Trivić, zamjenik direktora preduzeća "Krajina klas", istakao je da su evidencije Zavoda o nezaposlenima loše.\n"Tražili smo od Vlade RS da se spiskovi nezaposlenih u Zavodu za zapošljavanje RS riješe, jer smo mi u situaciji da plaćamo porez Zavodu, a moramo angažovati i plaćati privatne agencije kada zapošljavamo radnike", istakao je Trivić za "Nezavisne".\n"Ko hoće da radi posla uvijek ima. Možda to nije posao u struci, ali svako zaposlenje je bolje od sjedenja kod kuće", naglasio je Škrebić.\n"Reforma Zavoda podrazumijeva u potpunosti nov pristup u radu sa nezaposlenim licima, što znači pružanje informacija nezaposlenim licima putem individualnog savjetovanja, info-seminara, radionica, do realizovanja savjetodavnog rada u biroima", naveli su iz Zavoda.\n"Savjetodavni rad je pomoć u traženju posla u cilju boljeg snalaženja na tržištu rada, a što nikako ne poteže zakonski određenu sankciju brisanja lica s evidencije nezaposlenih", odgovorili su iz Zavoda.


f Tamna strana palićkog prečistača - Arhus Centar Subotica\nTamna strana palićkog prečistača\nMulj koji se dobija nakon prečišćavanja otpadnih voda, opet se vraća u Palić jer „Vodovod i kanalizacija” nemaju gde da ga lageruju.\nSubotica – Otpadne vode koje se ispuštaju u Palić prečišćene su više od 90 odsto, ali stručnjaci za zaštitu životne sredine kažu da je uređaj za smanjenje fosfata i azota i dalje najveći „zagađivač” Palića.\nSmatra se da oko 80 odsto fosfata i azota u jezerskoj vodi dovodi do bujanja algi, što je uslovljeno radom ovog uređaja.\n– Prečistač je radio po evropskoj direktivi 91/271 iz 2001. godine po kojoj je predviđeno da prisustvo nitrita u otpadnim vodama kod osetljivih recipijenata bude oko jedan miligram po litru. Naš prosek prošle godine bio je 0,48 miligrama po litru – kaže Đerđ Šugar, tehnički direktor JKP „Vodovod i kanalizacija”.\nMeđutim, kako se čulo na nedavno održanom okruglom stolu posvećenom rešavanju jezera Palić, sa ovakvim prosekom prečistač godišnje u jezero saspe pet tona nitrata, što je za ovu vodu nestabilne i osetljive ekološke ravnoteže preveliko opterećenje.\nU „Vodovodu i kanalizaciji“ kažu da trenutno nije realno očekivati da se obave dodatna ulaganja u visini od nekoliko miliona dinara, kako bi se smanjio i ovaj unos nitrita, jer je sada bitnije korektno održavanje stabilnog rada prečistača.\n– Praksa je da se godišnje za održavanje postrojenja ulaže jedan odsto njegove cene, a u našem slučaju, kada je prečistač vredeo oko 18 miliona evra, to bi značilo da godišnje za održavanje utrošimo bar 150.000 evra, a mi smo daleko ispod te sume. Sistem već pet godina radi i održavanje bilo bi neophodno – kaže Šugar.\nPrečistač ima još jedan veliki problem za koji se za sada ne nazire rešenje. Nakon čišćenja vode u njegovim lagunama ostaje znatna količina mulja, koja se isušuje u posebnim digestorima.\nNakon toga, dobijaju se „pogače“ mulja koje nemaju gde da se odlažu. Urađene su analize, od gradskog zavoda za javno zdravlje do superanalize i analiza instituta u Vinči i svi su pokazali da je reč o neopasnom otpadu, punom fosfora i azota, koji ima odlike komposta, objašnjava Gligor Gelert, direktor resursa i kontrole.\nNakon oglednih zasada, koje su radili sa stručnjacima iz mađarskog Kečkemeta, pokazalo se da je ovaj mulj odlično đubrivo.\nNa godišnjem nivou prečistač „proizvede“ oko 3.000 tona ovog mulja koji bi mogao imati ekonomsku primenu u poljoprivredi.\nUmesto koristi, on za sada zadaje glavobolju „Vodovodu i kanalizaciji“ koji ga odlaže u lagunama uz prečistač. Na taj način, prilikom svake kiše, posredno, u Palić se opet spira fosfor i azot koji je teškom mukom odstranjen.\n– Teorijski to je tačno, mi još u lagunama ne beležimo veću koncentraciju nitrita, ali je pitanje kada će se na vodu odraziti to što uz nju lagerujemo mulj. Pokušali smo u više navrata da sa lokalnom samoupravom pronađemo mesto gde bismo ga odlagali, ali to za sada još nije rešeno – kaže Šugar.


Vesti online / Vesti / Zanimljivosti / Par piva i Obama predsednik Francuske\nPar piva i Obama predsednik Francuske\nNe zna jezik, ali ima ugled i iskustvo. Dobro izgleda i nema posao - 40.000 građana Francuske traži da Barak Obama postane predsednik Francuske.\nCilj je da građani sanjaju da im Obama bude predsednik\nPlakati mogu da se vide svuda po Parizu, a peticiju na internetu već je potpisalo više od 40.000 ljudi. Barak Obama je možda izgubio posao u SAD, ali njega sada neki žarko žele kao kandidata za predsednika Francuske, piše "Dojče vele".\n- Cilj ove operacije jeste da ljudi malo razmisle o tome šta se događa s ovim našim izborima - kaže jedan od organizatora inicijative "obama2017.fr". Da se malo nasmeju i da malo sanjaju na primer da Obama postane naš predsednik.\n* VIDEO: NASA snimila neverovatan tornado na Marsu\n* Naučnici u strahu: Otkriven najveći bazen metana u Tihom okeanu\nInicijativa da bivši predsednik Sjedinjenih Američkih Država bude kandidat na predstojećim izborima za predsednika Francuske rodila se u glavama četvorice Parižana u tridesetim godinama - nakon par piva. Ne žele da otkriju svoja imena, ali su spremni da razgovaraju o njihovoj inicijativi. A razlog za anonimnost je sledeći: "Nismo pokrenuli ovu inicijativu da bismo promovisali sami sebe", kaže jedan od njih i dodaje da su zapravo svi prilično apolitični. "Razgovarali smo o našim francuskim izborima i o našim strahovanjima zbog toga šta bi moglo da se dogodi s našom zemljom ako ekstremistička stranka pobedi."\nKandidat je još i 38-godišnji bivši ministar privrede Emanuel Makron, ali njegov nedostatak su – njegova mladost i status autsajdera. Zato se on smatra "lakom kategorijom" koja verovatno neće da osvoji baš mnogo glasova - bar ne u prvom krugu.\nGeneralno gledano, razočarenje političarima je duboko: još u decembru je agencija IPSOS sprovela istraživanje čiji rezultati pokazuju da čak četvrtina Francuza razmišlja da na izborima u aprilu preda - prazan, beli listić.


Ružić sa predstavnicima Unije studenata Republike Srpske - Društvo - Dnevni list Danas\nPočetna » Vesti » Društvo » Ružić sa predstavnicima Unije studenata Republike Srpske\nV. A.22.06.2022. 15:17\nMinistar prosvete Branko Ružić razgovarao je danas na Palama sa predstavnicima Unije studenata Republike Srpske o načinima saradnje sa studentskim udruženjima u Srbiji.\nOn je ukazao na značaj studentskog organizovanja koje je važan činilac razvoja visokog obrazovanja.\n„Najponosniji smo na nov Zakon o studentskom organizovanju. Ustanovili smo studentske konferencije i studentske parlamente, uredili način njihovog finansiranja i nadležnosti, odabir članova, ali jedna od značajnijih novina jeste mogućnost da predstavnici studenata učestvuju u radu fakulteta i imaju pravo na odlučivanje“, naveo je Ružić.\nOn je rekao da je prilikom izrade tog zakona postojala dobra saradnja sa Studentskom konferencijom univerziteta Srbije (SKONUS) i da je zahvaljujući tome postignuti sjajni rezultati kada je reč o poboljšanju uslova studiranja.\nGovoreći o saradnji studenata iz Srbije i Republike Srpske Ružić je najavio da će zajednički biti obeležen Dan srpskog jedinstva i nacionalne zastave na Palama i da će tim povodom biti prisutno više od 1.000 studenata.\n„Želim da istaknem da studenti Republike Srpske i Srbije na svim nivoima obrazovanja imaju istovetan status i da se sve diplome priznaju bez nostrifikacije“, naveo je Ružić i dodao da će u narednu akademsku godinu na teret budžeta Republike Srbije moći da se upiše 29.790 studenata.\nNa sastanku je bilo reči i o modelu dualnog obrazovanja i o mogućnostima da se takav vid studiranja uvede u Republici Srpskoj po uzoru na Srbiju. Na sastanku se razgovaralo i o pitanju stipendiranja studenata iz Srbije u Republici Srpskoj.\nRužić je danas prisustvovao i Drugoj regionalnoj konferenciji „Saradnja institucija, javnog i privatnog sektora i NVO“ na Ekonomskom fakultetu na Palama.\nOn je govorio o značaju dijaloga i podrške NVO u kreiranju javnih politika, kao i o zajedničkim naporima Republike Srbije i Republike Srpske za postizanje višeg nivoa očuvanja nacionalnog identiteta.\nBranko RužićRepublika SrpskaStudentiBeograd


Svetska banka: Zeleniji i otporniji rast biće u središtu pažnje partnerstva sa Srbijom\nBeta 27. maja 2022. 10:00\nOdbor izvršnih direktora Svetske banke (SB) usvojio je novi petogodišnji Program partnerstva sa Srbijom za period od 2022. do 2026, a u središtu pažnje biće „zeleniji i otporniji rast“, saopštila je danas ta finansijska institucija.\nKako je istaknuto, cilj strategije je pružanje podrške za jačanje institucija Srbije radi ostvarivanja snažnog oporavka nakon pandemije, ubrzanja fiskalno i ekološki održivog privrednog rasta i podsticanja inkluzivnog pružanja javnih usluga.\nProgram podrške, koji je u potpunosti usaglašen sa ambicijama Vlade Srbije, predvidja finansijska sredstva od milijardu dolara i temelji se na makroekonomskoj stabilnosti koju je Srbija stekla uz značajne napore.\nProgram pruža podršku za povezivanje Srbije sa drugim ekonomijama u regionu, povećanje produktivnosti i konkurentnosti i jačanje ljudskog kapitala, naveli su iz SB.\n„Jačanje institucija, postepeni prelazak na niskougljeničnu privredu i razvoj ljudskog kapitala ključni su elementi otpornog oporavka od uticaja globalne pandemije“, rekao je direktor kancelarije SB u Srbiji Nikola Pontara (Nicola Pontara).\nDodao je da će u isto vreme unapredjenje pružanja usluga na lokalnom nivou značajno doprineti povećanju socijalne i ekonomske inkluzije.\nNovom strategijom predvidjena je podrška Srbiji za jačanje institucija u cilju unapredjenja javne uprave i inkluzivnijeg pružanja javnih usluga u klimatski otpornom sektoru transportne infrastrukture, zdravstva i prosvete, sa posebnim naglaskom na podršci ekonomski nedovoljno razvijenim regionima i najsiromašnijim zajednicama.\nU saradnji sa Medjunarodnom finansijskom korporacijom (IFC), kako je navedeno, uložiće se napori radi unapredjenja poslovnog okruženja, razvoja tržišta kapitala, izrade propisa i praksi za javno-privatna partnerstva i mobilizaciju dugoročnog razvojnog finansiranja.\nTakodje, Multilateralna agencija za garantovanje investicija (MIGA) nastaviće da pruža usluge osiguranja od rizika i garancije za promovisanje prekograničnih ulaganja.\n„IFC će nastojati da podrži Srbiju u narednom talasu formiranja javno-privatnih partnerstava u sektoru infrastrukture i tako omogući mobilizaciju svežeg privatnog kapitala, inovacija i globalnog iskustva u oblastima energetike, vodoprivrede i saobraćaja“, izjavio je regionalni direktor IFC-a za centralnu i jugoistočnu Evropu Ari Naim (Ary Naïm).\nPrema njegovim rečima, cilj IFC-a će biti i da obezbedi poljoprivrednicima i firmama veći pristup zelenom finansiranju i pomogne domaćim kompanijama da se uključe u globalne lance vrednosti, čime će se, istakao je, na najbolji način iskoristiti dosadašnji uspeh Srbije u privlačenju velikih proizvodnih investicija.


Beograd, 28. mart 2017 – UNICEF i Lilly Drogerie započeli su saradnju u okviru projekta podrške radu besplatne linije Roditeljski telefon.\n„Roditeljska uloga donosi mnogo radosti svakoj porodici, ali često može da bude veliki izazov, i zato je važno da roditelji imaju mogućnost da dobiju podršku i savet stručnjaka da bi prevazišli svakodnevne nedoumice sa kojima se suočavaju tokom perioda odrastanja njihove dece.\nDo sada smo primili oko 800 poziva roditelja i staratelja dece iz svih krajeva Srbije i sigurni smo da naši saveti predstavljaju dragocenu podršku“, rekla je Željka Burgund, rukovodilac projekta „Roditeljski telefon“.\nPozivom na broj 0800 007 000 roditelji i staratelji dece mogu da dobiju podršku i savet za bilo koju dilemu vezano za to kako da se postave i kako da rešavaju probleme tokom odrastanja dece.\nTo mogu da budu pitanja koja su vezana za polazak u školu, socijalizaciju sa vršnjacima, buntovno ponašanje, bežanje sa časova, prvu ljubav, rešavanje nasilja u porodici ili u školi, kao i sve češća pitanja vezana za probleme zavisnosti.\nMeđutim, intenzivne društvene promene donose nove izazove i otvaraju veoma ozbiljne teme, poput digitalnog ili vršnjačkog nasilja.\nPomoć i podršku za ove, ali i mnoge druge teme, pruža Roditeljski telefon koji okuplja 25 savetnika, iskusnih stručnjaka, specijalno obučenih za telefonsko direktivno savetovanje.


RTCG - Radio Televizija Crne Gore - Nacionalni javni servis :: Politika :: Osnažiti pristupni proces za Zapadni Balkan\n25. 02. 2020. 16:09 >> 16:09 0\nKljučni cilj preuređene metodologije EU za pregovore o članstvu s kandidatima sa Zapadnog Balkana jeste da se "osnaže pristupni proces i vjerodostojna evropska perspektiva" za taj region, stoji u predlogu Evropske komisije koji su danas u Briselu razmotrili šefovi diplomatija EU, a što bi trebalo da usvoje lideri Unije krajem marta.\nKomisija u predlozima Savjetu ministara Unije navodi da bi kandidatima sa Zapadnog Balkana ponuđeni "stimulansi mogli obuhvatiti ubrzano ugrađivanje i postepeno uključivanje u pojedine (sektorske) politike EU, tržište i EU programe, kao i veću finansijsku podršku i investicije".\nIsto tako, Komisija predlaže da "svaki ozbiljan ili duži izostanak napretka ili nazadovanje u reformama može dovesti do odluka da se zaustavi ili vrati unazad postupak za članstvo i finansijska podrška EU umanji".\nEvropska komisija je izradila i doradila predlog preuređene metodologije za pregovore o članstvu sa Zapadnim Balkanom s ciljem da to stupi na snagu na samitu EU-Zapadni Balkan, u maju u Zagrebu, zajedno s ambicioznim planom, paketom finansijske podrške i investicija posebno u infrastrukturu regiona, kako bi se podstakao znatno brži i snažniji privredni razvitak i rast.\nKako je navedeno u pripremnom dokumentu Savjeta ministara EU za današnje ministarsko zasijedanje, Komisija podvlači da je "sveobuhvatni cilj predloga nove metodologije da se ojača kredibilitet i poverenje obje strane i postignu bolji rezultati na terenu".\nPrema ovom predlogu, ključni elementi preuređene metologije proširenja su "vjerodostojan postupak", a "vjerodostojnost bi bila pospiješena kroz snažnije usredsređenje na temeljne reforme, počev od vladavine zakona, djelovanja demokratskih ustanova i državne uprave, a zatim takođe funkcionisanja ekonomije zemalja kandidata".\n"Kad partnerske zemlje sprovedu mjerila postavljenog cilja, mora se poštovati pristup na temelju zasluga", stoji u predlogu Komisije.\nTakođe kao ključni element postavlja se "snažnije političko rukovođenje" i "Komisija predlaže da se povećaju mogućnosti za politički dijalog na visokom nivou i takav dijalog o (sektorskim EU) politikama kroz redovne susrete na vrhu EU-Zapadni Balkan i pojačane ministarske kontakte".\nKomisija dodaje da bi "države članice EU, štaviše, bile sistematski uključene u praćenje i preispitivanje ovog procesa".\nBitan element je i "mnogo življi proces", pa Komisija predlaže da se "pregovaračka poglavlja objedine u šest tematskih grupa -'klastera’" pa bi "pregovori u svakom klasteru bili otvoreni o svim poglavljima kao cjelini - pošto se ispune uslovi za otvaranje - a ne posebno o svakom pojedinačnom poglavlju".\n"Pregovori o temeljnim poglavljima bi", kako se ističe, "bili otvoreni prvi i poslednji zatvoreni, s tim što bi napredak u njima odlučivao o sveukupnom toku pregovora".\nRok između otvaranja "klastera"i zatvaranja pojedinih poglavlja bi bio ograničen na "poželjnih godinu dana", stoji u predlogu Komisije Savjetu ministara Unije.\nTakođe se podvlači da je ključni element i "znatno predvidiviji postupak", a to znači da će "Komisija utvrditi sklop uslova za napredak kandidata, kao i posljedica u slučaju da pomak izostane".\nSamit zapadnobalkanske šestorke u novembru\n18. 09. 2020. 10\nS.Makedonija prva dobija makrofinansijsku pomoć EU\nStabilan Z. Balkan od vitalnog značaja za Evropu\nEU će dodatno pomoći Zapadni Balkan\n20:06 Vukićević predsjednik, Burić potpredsjednik\n20:04 Amfilohijevo zdravstveno stanje sve bolje\n19:55 Erdogan pozvao Turke na bojkot francuskih proizvoda\n19:43 U Srbiji usvojen Zakon o ministarstvima\n18:56 Grčka i Turska se prepucavaju oko vojnih vežbi


Mobilizacija civilnog društva za rešavanje važnih pitanja od interesa za Savet za implementaciju Strategije Vlade za saradnju sa civilnim društvom 2013 – 2017 - Aktivnosti platforme Civikos - Platforma CiviKos\nMobilizacija civilnog društva za rešavanje važnih pitanja od interesa za Savet za implementaciju Strategije Vlade za saradnju sa civilnim društvom 2013 – 2017\n09.07.2015 Platforma CiviKos je održala informativnu sesiju održanoj za predstavnike civilnog društva u Savetu i članovima radnih grupa Platforme CiviKos. Sastanak je održan u Informativno-kulturnom centru EU u Prištini. Sesija je imala za cilj izgradnju zajedničkog razumevanja o ulozi i odgovornosti predstavnika OCD u Savetu; mehanizmima i drugim oblicima komunikacije između predstavnika organizacija civilnog društva i sektora civilnog društva.\nNa sastanku su prisustvovali članovi civilnog društva u Savetu za implementaciju Vladine strategije za 2013-2017 i članovima radnih grupa Platforme CiviKos. Tamo se raspravljalo o mobilizaciji i što boljeg načina zagovaranja o pitanjima od interesa za zastupanje civilnog društva u Savetu.\nInformativna sesija je podržan od strane kancelarije EU na Kosovu u okviru projekta „Radimo zajedno u cilju postizanja produktivnog odnosa u radu između civilnog društva i vlasti na Kosovu“, i ko-finansiran od strane FES kancelarije na Kosovu.


Manifestaciju u čast talentovanog maturanta Umetničke škole iz Niša i mladog muzičara koji je nastradao pod okolnostima koje zvanično do kraja nisu u potpunosti utvrđene, organizuju Udruženje “Štek House” i bend “Hazel”, sa kojim je i nastupao kao bubnjar.\nKoncert se organizuje na šestomesečnicu Jovanovog tragičnog nestanka koji je podigao na noge ne samo Niš nego i celu Srbiju.\nMemorijalno-humanitarni koncert biće održan 17.avgusta\n- Taj 17. februar je dan kada sam poslednji put u životu videla moje dete... Poslednji put ga zagrlila, poljubila... Ovaj bol i ovu tugu, ne želim da oseti ni jedan roditelj... Jedina želja mi je da se u Jovanovo ime dešavaju samo divne stvari i da njegova zaostavština bude da spasi što više života... Simbolično, tačno šest meseci od njegovog nestanka, u utorak, 17.avgusta, sa početkom u 19 časova u dvorištu Univerziteta u Nišu, održaće se Memorijalno-humanitarni koncert "Jovanovo sunce", u organizaciji Štek House i benda Hazel! Sav prihod ide u humanitarne svrhe, “Banci Dobročinstva” za lečenje Taše Vučković iz Žitorađe... Ulaznice se neće naplaćivati, već će svako donirati koliko je u mogućnosti... Da se Jovanov osmeh i dobra duša nikada ne zaborave - napisala je na “Fejbuku” Jovanova majka Milica Cvetković.\n"MAJKA TE JE ČEKALA, AL TI SE SINE MENI VIŠE NISI VRATIO" Potresne reči majke Jovana Veselinovića koji je nakon 4 dana velike potrage u Nišu pronađen mrtav\nJovan je bio mlad momak, pun snova i želja, umetnička duša, maturant niške umetničke škole i bubnjar u niškom bendu Hazel.\nNovac za za lečenje dvogodišnje Taše Vučković\n- Jovan je sa bendom osvajao brojne nagrade i svoj grad uvek predstavljao u najlepšem mogućem svetlu na festivalima u Srbiji i regionu. U sećanje na svog prijatelja i kolegu Jovana, na memorijalno-humanitarnom koncertu nastupiće niški bendovi: “Hazel”, “Dexter”, “Gora”, “Voodoo” i beogradski sastav “Lisilo”. Ulaznica na ovaj događaj se neće naplaćivati, ali svi koji budu želeli da posete koncert mogu da doniraju novac, prema svojim mogućnostima, u kutiji na ulazu u dvorište Univerziteta. Sav prikupljeni novac biće uplaćen banci Dobročinstva za lečenje dvogodišnje Taše Vučković iz Žitorađe kojoj je hitno potrebna operacija tumora zadnje lobanjske jame, navode organizatori humanitarno memorijalnog koncerta I ističu da je zbog poštovanja epidemioloških mera broj posetilaca ograničen na 500 ljudi.\nKako je “Blic” pisao, Jovan je nestao 17. februara ove godine oko 23 časa na Bulevaru Nemanjića dok se od druga vraćao kući a nakon apela na drušvenim mrežama i potrage u kojoj je učestvovalo veliki broj NIšlija njegovo telo je pronađeno četiri dana kasnije na zapuštenom gradilištu u Ulici Branka Krsmanovića. Uzrok njegove smrti još uvek zvanično nije saopšten. Prema prvim, nezvaničnim informacijama smrt mladića koji je bio član MENSE i svestrani mladi muzičar, nastupila je usled pada sa visine veće od 10 metara do zvaničnih nalaza istrage policija i istražni organi nisu isključili nijedan scenario.\nSaša Božić (43), radnik kineske kompanije Ziđin, preživeo je strujni udar od 110 hiljada volti. Prema rečima ovog čoveka koji radi kao bušač, situacija se dogodila dok je bio mašinom ispod dalekovoda kada se napravio strujni luk ispod mašine.\n"Pošto i dalje dobijam gomilu pitanja A ŠTA JE TO S IZRAELOM, ajmo sad i u slikama": Srpski naučnik iz San Dijega podelio OVU TABELU na Fejsbuku i svi pametni ljudi je dele\nNestabilna epidemiološka situacija u svetu i nagli porast zaraženih korona virusom uprkos vakcinaciji izazvao je zabrinutost među ljudima uglavnom zbog primera Izraela. Ova zemlja je u rekordnom roku imunizovala većinsko stanovništvo, ali bez obzira na to sada imaju najveći broj zaraženih.\nMajk Tajson dolazi u Beograd, a pregovara se i sa jednom velikom SVETSKOM FILMSKOM ZVEZDOM\nDrugi upisni rok na ITS-u: Iskoristite poslednju priliku za upis na najtraženije IT studije u regionu


Da li nasilne igrice i loše ocene stvaraju nasilnu decu | Edukacija\nDa li su tehnike mučenja tokom ispitivanja delotvorne? 23/08\nZamislite dve osobe, X i Y. Obe osobe su isto godište, iste rase i nacionalnosti i idu zajedno u istu školu. Deli ih samo jedna bitna razlika: X ima dobre ocene u školi ali Y ne. I tako sudeći po novim istraživanjima, predviđeno je koji od njih dvojice će biti privučeniji nasilnim video igricama i agresivnom ponašanju.\nIstraživanje je urađeno na Univerzitetu u Amsterdamu i državi Ohajo u SAD-u i objavljeno je pod nazivom “Journal of Adolescence”. Istraživači su ispitivali i posmatrali više od 800 adolescenata u Holandiji. Holandski srednjoškolski sistem deli učenike na tri grupe na osnovu njihovih ocena na standardizovanim testovima – niža, srednja i viša akademska sposobnost – i dečaci su bili podeljeni jednako na sve tri grupe.\nIstraživači su ispitivali dečake o igricama koje vole da igraju (samo 3 dečaka od 833 prijavljenih su rekli da ne igraju video igrice), i merili nivoe agresivnosti u njima i sklonosti preuzimanja rizika i tako procenili njihove motivacije za igranje video igrica.\nReuzltati su pokazali da dečaci na nižem akademskom nivou mnogo više vole nasilne video igrice nego dečaci na srednjem ili visokom nivou. Takođe su imali visoke percepcije ka tome da igrice deluju što realističnije i više su se identifikovali sa likovima iz igre.\nPrethodna istraživanja su dokazala da identifikovanje sa likovima iz nasilnih video igara može povećati nivo agresije kod dece. Dakle rezultati ove studije ukazuju na to da dečaci nižeg nivoa obrazovanje spadaju u rizičnije polje negativnih efekata nasilnih video igara.\nIstraživači su takođe shvatili da su ovi dečaci bili agresivnije ličnosti i da su bili skloniji rizičnijem ponašanju – u suštini, najagresivniji dečaci u istraživanju su bili oni koji su imali lošije rezultate testova i igrali nasilne video igre.\nPrimećeno je da ovi dečaci takođe dolaze iz porodica nižeg socijalnog i ekonomskog statusa, i da bi i to takođe mogao da bude jedan od razloga zašto su privučeni nasilnim video igrama. “Igranjem ovih igara,” kako navode istraživači, “ovi momci počinju da veruju da je agresivnost efektan način rešavanja konflikta i dobijanja onoga što žele u životu.”\nIpak, važno je reći da istraživači ne smatraju da su video igre i nizak učinak u obrazovanju izazivači agresije, samo da su faktori koji imaju jak uticaj na agresivno ponašanje, ukazujući da deca koja nemaju uspeha u školi i životu spadaju u grupu ljudi koje su najsklonije nasilju.\nTAGS: agresivnost kod mladihigranje igricaloše ocenenasilne igrice


Naredbom Gradskog štaba za vanredne situacije, na danas održanoj sednici, pooštravaju se mere zaštite u cilju sprečavanja širenja epidemije izazvane koronavirusom.\nIzmeđu ostalog, odlažu se sve javne gradske manifestacije, skupovi i proslave, naređuje se upotreba zaštitnih maski u svim zatvorenim prostorima, sa održavanjem fizičke distance od minimum 1,5 metara, a zabranjuje se i okupljanje u zatvorenom i otvorenom prostoru više od pet lica, ukoliko nije moguće obezbediti fizičku distancu od minimum 1,5 m, uz propisane mere lične zaštite. Korišćenje zaštitnih maski obavezno je i u parkovima, na dečjim i rekreacionim igralištima.\nRaste broj zaraženih – Izveštaj sa 4. Sednice Saveta Srednjobanatskog upravnog okruga\nOdluku Gradskog štaba za vanredne situacije prenosimo u celosti:\n1. Do daljnjeg se odlažu sve javne manifestacije, skupovi i proslave na teritoriji Grada Zrenjanina.\n10. Naređuje se korišćenje zaštitnih maski, kao i održavanje fizičke distance od minimum 1,5 m prilikom korišćenja parkova, dečijih i rekreacionih igrališta.\nPregled broja zaraženih po danima\nTagovi korona virus zrenjaninkorona zrenjaninkrizni štab zrenjaninVesti Zrenjanin


Spartak Vojput - Novi Pazar 32:24 (16:12)\nRukometaši Spartak Vojputa pobedom su započeli takmičenje u Prvoj ligi Srbije, u kojem imaju velike ambicije za ovu sezonu. Cilj je obezbediti jedno od prva dva mesta koje vode u Superligu. Večeras su u Hali sportova savladali ekipu Novog Pazara sa 32:24.\nPosle uvodnih minuta i rezultata 2:2, subotičani su ubrzali igru i serijom poena stigli do prednosti od 7:2, u 10. minuti susreta. Brzo i lako vodstvo nisu dugo zadržali, usledila je dobra igra gostiju koji su uspeli da smanje na 10:9 u 20. minutu. Sa dva gola Kosovića, Spartak ponovo pravi razliku na 12:9. Do poluvremena domaći više nisu ispuštali prednost tako da se na odmor otišlo sa 16:12 u korist subotičana.\nU nastavku utakmice Novi Pazar više nije imao snage ni mogućnosti da parira domaćima, tako da se rezultatska razlika povećavala. U 40. minutu bilo je 20:14 za Spartak Vojput, da bi golom Veselinovića sa čitavog terena, zatim Patočkai i Rojevića iz brzih kontri, prednost u 53. minutu iznosila čitavih deset golova 29:19. Do kraja utakmice ništa se bitno nije menjalo, spao je tempo igre pošto je pobednik već uveliko bio rešen na kraju zasluženih 32:24.\nNajefikasniji u redovima Spartak Vojputa bili su Veselinović i Rojević sa po šest golova, dok se kod gostiju istakao Brunčević sa deset pogadaka.


Protesti 2017 — Cenzolovka\nOni su na Fejsbuk stranici „Protiv dikature“ naveli da očekuju da te zahteve podrže i studenti subotičkog i beogradskog univerziteta. Studenti predlažu da protesti traju do smene članova RIK, „zbog nepoštovanja odluka Ustavnog suda“, zatim razrešenje Maje Gojković, „zbog blokade rada Narodne skupštine“. Oni predlažu i zahtev za smenu direktora RTS i urednika Informativnog programa…\nPodrži RTV: RTV manipuliše činjenicama i obmanjuje javnost\nIZVOR Podrži RTV\nOsim toga što u navedenoj „vesti“ nedostaju ključni podaci o navodnom incidentu, amaterskim i neistinitim izveštavanjem RTV je obmanula javnost i plasirala potpuno izvitoperenu sliku stvarnih događaja. RTV u svom izveštaju navodi da su demonstranti „pokušali pored obezbeđenja i novinarske ekipe RTV-a da uđu u zgradu“, kao i da su uz povike „Ona je njihova“…\nProtesti spontano organizovani preko društvenih mreža, na kojima se osim studenata okupljaju i ostali građani, počeli su u Beogradu, Nišu, Novom Sadu, Zrenjaninu, Leskovcu, Lazarevcu, Somboru, Kragujevcu, Požarevcu, Užicu, Šapcu i Kraljevu. Više hiljada okupljenih građana ispred Skupštine Srbije u Beogradu uzvikuje „Vučiću, lopove“ i „Pokrao si izbore“. Kako javljaju reporteri Danasa, na skupu nije…


Trump, Biden i ruski vicevi | Američki izbori 2020 | Al Jazeera\nTrump, Biden i ruski vicevi\nU Rusiji se često može čuti kako je s republikancima Kremlju lakše pronaći zajednički jezik nego sa demokratama (EPA)\nPolitikolozi u Rusiji se često šale da su američki izbori jedan od najvažnijih događaja u ruskoj unutrašnjoj politici. To je delom tačno, jer će ishod predsedničke trke u SAD-u uticati na dalje postupanje ruskih vlasti, i to ne samo u spoljnoj politici, već i unutar zemlje. S druge strane, Kremlj je veoma osetljiv na poteze američke administracije na globalnoj sceni, pogotovo na one koji se mogu smatrati pretnjom za samu Rusiju. Stoga, u Moskvi pomno prate američku kampanju, a kako se predsednički izbori približavaju, stručnjaci govore o sve većem riziku od novog ruskog mešanja.\nU Rusiji se često može čuti kako je s republikancima Kremlju lakše pronaći zajednički jezik nego sa demokratama koji su mnogo više posvećeni ideologiji i promociji demokratskih vrednosti. Zato se smatra da u Moskvi preferiraju Donalda Trampa (Donald Trump). On je, kako kažu analitičari, sklon izolacionizmu i ne meša se u ruska unutrašnja pitanja, niti u sukobe na postsovjetskom prostoru i u Siriji. A uz to, slabo je reagovao na trovanje glavnog ruskog opozicionara i ličnog protivnika Vladimira Putina, Alekseja Navaljnog, dok je u Evropi ova vest izazvala veliko nezadovoljstvo. Ono što takođe često čujemo da Džoa Bajdena (Joe Biden), Trampovog rivala, u Kremlju doživljavaju isključivo kao pretnju ruskim interesima. Međutim, u ruskoj vladajućoj eliti zapravo ne postoji konsenzus po tom pitanju, a odnos Kremlja prema Trampu mnogo je kontradiktorniji nego što se obično veruje.\nRuski politikolozi pokušavaju pogoditi šta će se nakon glasanja 3. novembra dogoditi. Neki veruju da će Tramp, ukoliko dobije novi mandat, ponovo pokušati da popravi narušene odnose s Moskvom, za koje kažu da su pali na najniži nivo posle Hladnog rata. U isto vreme, smatra se da će Bajden zauzeti tvrđi stav po nizu pitanja, od stanja ljudskih prava do “agresivnih akcija” Kremlja u inostranstvu, uključujući navodno mešanje u američke izbore. Dok mnogi veruju da je sadašnji šef Bele kuće bolja opcija za ruske vlasti, neki pak smatraju da je Rusija umorna od “nepredvidljivog” Trampa, a Bajden zapravo nije tako loš. Kako god, skoro niko ne očekuje poboljšanja atmosfere u odnosima dve nuklearne države. Šta više, stručnjaci upozoravaju na potencijalni uvod u teži i napetiji period, bilo da pobedi Tramp ili Bajden.\nBez poboljšanja atmosfere\nNakon američkih izbora Kremlj će, kao i ranije, izjaviti da je Moskva spremna za konstruktivni dijalog na principima jednakih prava, uzajamnog poštovanja i nemešanja u unutrašnje stvari. Rusiju i SAD u Kremlju smatraju ravnopravnim državama, s velikim potencijalom i odgovornošću, i prema tome očekuju da će se u Vašingtonu poštovati ruske stavove. Odnosno, interesi i mišljenje Moskve moraju se uzeti u obzir tokom donošenja važnih odluka, a posebno vojno-političkih, kao što je proširenje NATO-a, kako bi Rusija imala poluge u skladu s njenim političkim i vojnim kapacitetom.\nOdgovornost u održavanju svetskog poretka podrazumeva uticaj na formiranje pravila, ali Rusiji je, kako smatraju u Kremlju, to pravo uskraćeno. Uz to, ravnopravnost u tom kontekstu za rusko vođstvo predstavlja priznavanje (barem na nezvaničnom nivou) njegovog prava na sferu uticaja, a posebno dominantne uloge Rusije u bivšem SSSR-u, bez pristupanja NATO-u bivših sovjetskih republika. Moskva, pored toga, zahteva ukidanje međunarodnih sankcija, te da se svet pomiri s činjenicom da anektirani Krim ostaje zauvek u sastavu Rusije. A da ne govorimo o tome da se prestane s kritikom ruskog anti-demokratskog sistema. Drugo je pitanje koliko je sve to ostvarljivo.\nRusija je polagala velike (ali uzaludne, kako se ispostavilo) nade u Trampovo predsedništvo, smatrajući da će on biti jak lider te da će Kremlju ponuditi “veliki dogovor”. Milijardera Trampa u Rusiji su dugo doživljavali kao poslovnog čoveka spremnog za profitabilno poslovanje, bez kritika, moraliziranja i nametanja liberalnih vrednosti. U 2016., kada je Tramp pobedio na izborima, moglo se činiti kako je Kremlj pogodio “džekpot”, da će Moskva napokon dobiti u američkom establišmentu pravog partnera, ako ne saveznika. Tako je to barem izgledalo u iskrivljenom svetlu ruskih vladinih medija. Stručnjaci su ovu euforija smatrali prilično naivnom. A neko je smislio vic: u Rusiji nikad se nije živelo tako dobro kao za vreme predsednika Donalda Trampa!\nU to vreme ankete javnog mnjenja pokazivali su rekordan broj zainteresovanih za pomirenje sa Zapadom. No, trampomanija je polako nestala, jer američki predsednik nije ispunio ambiciozna očekivanja ruski trampovaca. Nije postao partner Kremlja na globalnom nivou, nije se pomirio s aneksijom Krima, nije ukinuo sankcije, čak i uveo nove. Njegovo predsedništvo je zapravo skupo koštalo Rusiju. Pored sankcija i pretnje gasovodu “Severni tok 2” (kojim prirodni gas treba da ide ka Nemačkoj kroz Baltičko more), Bela kuća se povukla iz nekoliko sporazuma o kontroli naoružanja. E to, nesuglasice iz vremena Baraka Obame mnogi sada smatraju razdobljem mira i ravnoteže.\nRusija se priprema za mandat Bajdena\nBajdenove šanse za pobedu su prilično velike i Rusija se, očigledno, priprema za takav scenarij Kako smatra politikolog Tatjana Stanovaja iz Karnegi centra u Moskvi, ovog puta Moskva se, barem u javnom prostoru, ponaša opreznije nego 2016. godine, kada je uložila puno napora u diskreditaciju Hilari Klinton (Hillary Clinton), što je dodatno pogoršalo ionako loše odnose s demokratama. Iako u ruskoj eliti još uvek ima onih koji veruju u Trampa kao partnera, njihov glas je primetno oslabio. U Rusiji među Trampovim pristalicama mnogo je više onih koji ga smatraju sredstvom za slablenje Sjedinjenih Država. U ovoj logici nije toliko važno da Rusija u pregovorima ne može ništa dobiti, važnije je da najmoćniju silu vodi lik s kontradiktornom i destruktivnom politikom koja čini Ameriku više ranjivijom, pa stoga igra na ruku Kremlju, navodi Stanovaja.\nS druge strane, kaže ova analitičarka, u ruskom diplomatskom koru ima dosta onih koji smatraju da je poželjnije imati sistemskog političara Bajdena, koji će imati više prilika za provođenje dogovora postignutih s Rusijom. Međutim, izjave demokratskog kandidata, koji nije pokazao interesovanje da se sprijatelji s Vladimirom Putinom, ne daju puno osnova za optimizam.\nBajden je više puta bio prilično oštar prema Rusiji, čak ju je nazvao “najvećom pretnjom Americi” u smislu podrivanja bezbednosti i savezničkih odnosa Bajden smatra kako Rusija može stajati iza širenja dezinformacija o njemu uoči izbora. Optužio je ruskog predsednika zbog kršenja ljudskih prava i “aktivnog uništavanja američke demokratije” Obećao je da će tražiti ograničenja na uvoz robe iz Rusije u SAD i druge zemlje NATO-a, te se suprotstaviti rastu uticaja Moskve u Evropi i drugim regijama. Zapretio je da će kazniti Kremlj ako američke obaveštajne agencije zaključe da se mešao u izbore 2020. “Platiće cenu i to će biti ekonomska cena” upozorio je Bajden u septembru.\nOve izjave demokratskog kandidata ruski investitori tumače kao povećanje rizika od novih sankcija posle izbora 3. novembra (https://quote.rbc.ru/news/article/5f9975b99a7947df1763ce86?from=from_main_14). Nejasno je hoće li se oštra retorika Bajdena pretvoriti u konkretnu akciju protiv Rusije, ali stručnjaci ukazuju da slabost ruskog tržišta i rekordni pad rublja u velikoj meri odražavaju rast spoljnopolitičkih rizika. Bajdenova pobeda bila bi negativna pre svega za ruske energenske kompanije Gazprom i Rosneft, te projekte, poput gasovoda Severni tok 2. Takođe, nova ograničenja mogu pogoditi ruski bankarski sektor, te izvoznike i ruske spoljnotrgovinske partnere.\nBajden kao potpredsednik u mandatu Obame dobro je upoznat s politikom sankcija i spreman je da nastavi pritisak, ukoliko Kremlj ne bude menjao svoj stav o glavnim kontroverznim pitanjima. Koliko će Bajden proširiti sankcije, kažu analitičari, zavisi i od razvoja situacije u bivšem sovjetskom prostoru, koji je pogodio talas nestabilnosti. Belorusija je u poslednih meseci zahvaćena velikim antivladinim protestima, izbio je novi rat između Jermenije i Azerbejdžana, a u Kirgistanu je došlo do promene režima. Ti izazovi u ruskom okruženju se mogu nazvati najozbiljnijim za Putina u poslednih godina, a za sada je teško proceniti hoće li Rusija vojno ili na drugi način intervenisati u novonastale krize kako bi očuvala “svoje interese”.\n‘Lancet’ pozvao Amerikance da glasaju za promjenu\nMedicinski časopis u uvodniku odgovor predsjednika Trumpa na pandemiju korona virusa naziva – katastrofom.\nIako ankete daju prednost Bidenu, u SAD-u ne pobjeđuje onaj s najviše glasova, objašnjava Vučetić u intervju za AJB.\nTako velika izlaznost mogla bi da dovede do najvećeg odziva birača za više od jednog stoljeća.


Đorđević: "San Antonio nam poremetio koncepciju" - Sportske.net\nĐorđević: "San Antonio nam poremetio koncepciju"\nSelektor košarkaške reprezentacije Srbije Aleksandar Đorđević rekao je danas da je ekipu poremetila zabrana San Antonija.\nSelektor tvrdi da je zabrana Bobanu Marjanoviću da nastupi na Evropskom prvenstvu poremetila stvari i dodao da su glavni favoriti za trofej na kontinentalnom prvenstvu Francuzi, s kojima će nacionalna selekcija sutra odigrati pripremni meč.\n"Bila je zamišljena jedan određena vizija i igre i ekipe, a ona je i te kako poremećena znate već kako... Poremetila se i ideja kod igrača koji su se spremali za neku određenu košarku u zavisnosti od toga koga imamo na parketu. Nije jednostavno i lako, ali bez žalopojki, adaptirali smo se u letu. Samo da znate i od ranije da mi se ne sviđa takva situacija", rekao je Đorđević novinarima u Beogradu.\nSrbija će sutra u Beogradskoj areni odigrati pripremnu meč protiv prvaka Evrope - Francuske koja je, prema oceni Đorđevića, glavni favorit za titulu na Evropskom prvenstvu.\n"Što se meča tiče, mi smo jedna od ekipa koje će ići na medalje, otvoreno i direktno, ali Francuzi su po mom mišljenju i dalje prvi favoriti. Oni su poslednji šampioni Evrope, brane titulu i dugo se nije dogodio da neko odbrani tituli, pa eto - sa moje strane, čisto da im...", rekao je on i dodao da su ekipa za "svaki respekt".\n"Igraju poštenu košarku, mušku, stalno su u duelu, imaju vođe kakve se retko rađaju - Boris Dijao pravi kapiten, Toni Parker lider ekipe. Svaki put kad se sretnemo sa njima, kada ih gledamo, kada vidimo kakav imaju odnos prema dresu, zemlji... To je zaista za svako poštovanje", dodao je on.\nSrbija i Francuska su nedavno odigrali pripremni meč u Nansiju, a izabranici Aleksandra Đorđevića su tada u oslabljenom sastavu poraženi.\n"Imao sam razmišljanja nevezana za ishod tada i najjači utisak posle svega mi je da je Francuska igrala sa četvoricom igrača više od 25 minuta. Parker, Batum, Gober, Dijao... Sve NBA igrači. I te kako im je bilo stalo da pobede Srbiju i da nam pošalju poruku", kazao je Đorđević.\nOn je rekao da je zdravstveni bilten ekipe sve bolji i dodao da tim polako "ulazi u određenu sferu igre".\n"Mislim da polako ulazimo u onu sferu igre i razmišljanja kako ova reprezentacija da igra, a to je da polazimo iz odbrane i da ona postane prvo oružje sa kojim idemo da se borimo protiv bilo koga, pa tako i protiv Francuske. (Miloš) Teodosić i (Zoran) Erceg se već danas vraćaju treninzima, a (Draganu) Milosavljeviću će biti potebno još nekoliko dana, ali biće dobro. Teo je čak i izrazi želju da igra protiv Francuske, ali nije to baš možda pametno u ovom trenutku, videćemo...", kazao je on.\nĐorđević je ponovio da su igrači napredovali posle Svetskog prvenstva u Španiji, kao i da tim sve više poseduje "brzi, borbeni i moderni" stil igre.\n"Došlo je do sazrevanja igračkog. To je jako dobro za nas. Samo ne smemo tu da stanemo i da se zadovoljimo postignutim, već da idemo ka višim ciljevima. Idemo postepeno, korak po korak. Ne otvaramo sve karte, kao ni drugi. Neke adute držimo u rukavu", rekao je Đorđević.\n"Ne razmišljam još o skraćivanju spiska. Sigurno će svi ovi igrači koji su tu odigrati i Trofej Beograda. Nemam mnogo dilema kada je u pitanju konačni sastav, ali je važno da već sada spremimo igrače, one mlađe, da budu nosioci kada se završi ovaj ciklus", dodao je on.\nSrbija će sutra od 20.30 u Beogradskoj areni dočekati Francusku, a za vikend ih očekuje Trofej Beograda, na kom će još učestvovati Kina, Rusija i Venecuela.\nEvropsko prvenstvo će se održati od 5. do 20. septembra u Nemačkoj, Letoniji, Hrvatskoj i Francuskoj.


TDB TEST: Honda CR-V 1.6 i-DTEC | Alternativno rešenjeTrio Driver Blog | Page 2\nAgregat odlično „povlači“ u svim režimima rada i znatno je kultivisaniji od dosadašnjeg 2,2-litarskog motora, čak i pri hladnom startu. Inače, kako je automobil bio opremljen i Stop/Start sistemom, pomalo je iznenadila činjenica da se elektronika ne libi da „gasi“ agregat pri gotovo svakom zaustavljanju, čak i dok je „hladan“! No, i tada, prekid rada i ponovni start gotovo da se ne osete, tako da će čak i mnogi protivnici ovog sistema, ovaj put ostati „razoružani“. Isto tako, zahvaljujući odličnom 6-stepenom manuelnom menjaču i dobro odmerenim prenosnim odnosima, međuubrzanja neophodna za preticanja su više nego ubedljiva, pri čemu se neretko može desiti da prednji točkovi jednostavno „probiju trakciju“, odnosno na kratko proklize pod naletom obrtnog momenta.\nPomenuta 6-stepena manuelna transmisija, koja je jedina dostupna sa ovim motorom, za sada je daleko bolji izbor, nego li opcioni 5-stepeni automatski menjač koji se može pronaći kod benzinca ili snažnijeg dizela, jer u suštini i nudi ono što zaista imate pod „haubom“, bez „premišljanja“, „rastezanja“ ili sličnih stvari koje karakterišu pomenutu automatiku, a koju će, napokon, zameniti savremena 9-stepena transmisija. „Sprint“ do 100 km/h u kombinaciji na testu traje 11,2 sekunde, što je oko jedne i po sekunde slabije od 2,2-litarske jedinice, a zadovoljava zaista većinu zahteva, čak i nešto zahtevnijih korisnika. Ono gde slabiji motor odnosi ubedljivu pobedu jeste ekonomičnost, koja je od strane fabrike zvanično deklarisana na oko 4,8 litara, ali se u praksi, kreće oko 6-6,5 litara, bez korišćenja ECON tastera, koji bi ovaj rezultat sigurno i poboljšao, ali na uštrb sveukupnih performansi.\nIskustvo je pokazalo da pri vožnji autoputem, konstantnim brzinama oko 140-150 km/h, CR-V opremljen ovim motorom, troši oko 7,0 litara, što je itekako dobar rezultat, imajući u vidu masu, kao i otpor vazduha ovog tipa vozila. Kada smo već kod otpora vazduha, treba reći da se pri oko 120 km/h, u kabini nešto izraženije čuje buka opstrujavanja vazduha oko zaista velikih i preglednih retrovizora, dok pri oko 140 km/h, do izražaja dolazi i šum kotrljanja točkova, odnosno pneumatika Goodyear EfficientGrip SUV 4×4 M+S, dimenzija 225/65 R17.\nSegment u kojem je Honda oduvek bila jaka, jesu vozne karakteristike, a model CR-V gotovo uvek „za koplje iznad“ svoje SUV/crossover konkurencije. Ipak, vremena se menjaju i kada je Honda u pitanju, te je sada, uprkos sasvim solidnoj voznoj dinamici, primetno nešto mekše oslanjanje, sa izraženijim naginjanjem karoserije pri agresivnijim prolascima kroz krivine. No, sofisticirano oslanjanje i dobar raspored mase, i dalje omogućavaju da CR-V „puca na sam vrh“, iako se sa sigurnošću već može reći da je, recimo, Mazda CX-5 polako preuzela stvari u svoje ruke. Iako prvenstveno zamišljen kao porodično, urbano vozilo, CR-V se solidno snalazi i van asfalta, ali, ovaj put, u granicama koliko mu to dozvoljava pogon isključivo na prednjim točkovima, a ne više toliko klirens ili prepusti. Strme uspone sada je veoma teško savladati ukoliko je podloga i najmanje klizava ili rastesita, te tek tada postajete svesni velike pomoći koju 4WD sistem pruža. No, kao što rekosmo, kupci ove verzije zasigurno nisu neki strastveni „off-roaderi“, ali bi se mogli naći u problemu zimi, kada je neophodno savladati neštu ozbiljniju uzbrdicu, pokrivenu snegom.\nZa ovu klasu vozila, početna cena od 25.900 evra kada je reč o pomenutom dizelu, ne čini se previsokom, naprotiv, naročito imajući u vidu da pojedini „trendy“ urbani kompaktni crossoveri, cenovno opasno prilaze blizu Hondinom modelu, a neki ga čak i prevazilaze. Naravno, za ovu cenu, dobijate osnovni paket opreme Comfort, koji, ruku na srce, zaista ima sve što je neophodno, te ne morate doplaćivati za neke, tako normalne i gotovo osnovne stvari. Ipak, za svega 1.000 evra više, dobija se paket opreme Elegance, koji je, na osnovu onoga što nudi, daleko bolja investicija. Pod tim podrazumevamo ne samo parking senzore napred i pozadi, već i kameru za vožnju unazad, Bluetooth konekciju, alarm uređaj, prednja svetla za maglu, senzor za kišu, kao i automatsko paljenje svetala, itd. Za one najzahtevnije, tu je i oprema Lifestyle, koja iznosi 28.900 evra, a nudi i biksenonske farove, enterijer u kombinaciji kože i alkantare, grejače sedišta, premijum audio sistem, 18-inče naplatke, i dr.\nNo, ono što je najinteresantnije trenutno pri kupovini Honda CR-V 1.6 i-DTEC modela jeste akcija koja se odnosi na produžen garantni rok na motor i menjač koji su ugrađeni u vozilo, a važi do 1.000.000 pređenih kilometara ili do isteka 10 godina od datuma početka trajanja garantnog roka, u zavisnosti koji se uslov pre ispuni, naravno, u skladu sa Uslovima garancije navedenim u prilogu Servisne knjižice! Možda će mnogi samo odmahnuti glavom, znajući šta sve prati i po kojoj ceni održavanje u „ovlašćenim“ servisima u ovoj zemlji, naročito uz tako dugačak garantni period, ali s druge strane, ipak se mora priznati da je Honda zaista samouverena kada je na pogonske sklopove, pre svega na novi agregat, dala toliku garanciju, pa makar ona bila aktuelna i samo tokom promotivnog perioda.\nGeneralno gledano, trenutno najveći iskorak kod četvrte generacije Hondinog kompaktnog SUV-a jeste upravo testirani 1,6-litarski turbo dizel agregat i celokupni paket koji se sa njim isporučuje, budući da su i 2,0-litarski benzinac, kao i snažniji, 2,2-litarski dizel, pa čak i tipovi transmisije, već viđeni kod prethodnika. Jasno je da se dobitna kombinacija vrlo retko menja, već uglavnom samo unapređuje, što potvrđuje i slučaj CR-V, ali je isto tako ovo alternativno rešenje došlo u pravom trenutku, taman kada se čini da evropsko tržište ponovo polako „klizi“ u recesiju, uprkos sve boljoj prodaji SUV modela u poređenju sa klasičnim trozapreminskim automobilima. Testirana verzija, u principu, nudi gotovo sve što jednoj prosečnoj evropskoj porodici treba, „štedeći“ tek na luksuznim i specijalizovanim stvarima, kao što su automatski menjač ili 4WD pogon. Istovremeno, najavljene izmene koje će stići sa restilizovanim CR-V, ne toliko kada je reč o estetici, jer je ona i ovde sasvim „na nivou“, već pre svega na planu mehanike (novog motora i automatskog menjača), nagoveštavaju da će Hondin kompaktni SUV, i u narednom periodu ostati jedan od bestsellera, ne samo na evropskom, već na svetskom tržištu.


Google za 2019. godinu planira jeftiniji telefon i pametni sat - ITNetwork\nHome PRENOSNI UREĐAJI\tGoogle za 2019. godinu planira jeftiniji telefon i pametni sat\nTokom prošle godine Google je predstavio veliki broj uređaja, a nastavak tog trenda očekuje se i u 2019. godini. Prema izveštaju koji je objavio Nikkei Asian Review, Google planira nekoliko novih uređaja pod svojim brendom.\nPrvi od njih mogao bi da bude Pixel telefon u nižoj cenovnoj kategoriji.\nNema mnogo detalja o njemu, ali planovi su da njegova cena bude niža od iPhone XR-a (koji u SAD-u košta 749 dolara). Ranije su se pojavljivale informacije o modelima koji bi trebali da imaju 1080p ekrane, Snapdragon 670 procesore, kao i zadnju kameru od 12 megapiksela, pa su to moguće specifikacije pomenutog modela.\nTakođe, pominje se da će Google konačno početi da proizvodi sopstveni pametni sat. Do sada je to rađeno u saradnji sa partnerima, kao što je LG, ali nedavna objava akvizicije Fossil-ove smartwatch divizije ukazuje da Google i na ovom tržištu želi da nastupi samostalno. Među ostalim najavama pominju se unapređene verzije Google Home speaker-a, nove sigurnosne kamere, kao i nove verzije high-end Pixel telefona.\nJoš uvek nema detalja o tome kada će pomenuti hardver biti dostupan. Gledano istorijski, Google je najveći broj svojih „kućnih“ uređaja do sada predstavljao u oktobru, na svom medija događaju, mada to nije pravilo. Na primer, očekuje se da će novi jeftiniji modeli telefona biti predstavljeni ranije.\nGoogle za 2019. godinu planira jeftiniji telefon i pametni sat was last modified: 27 marta, 2019 by ITN Team\nAOC se pridruzuje Intel Extreme Masters 2019 u Katovicama\nXiaomi predstavlja domaćoj publici Redmi Note 11...


Tramp: Suzavac koji se ispaljivao na migrante blag i bezbedan - Infobrif\nTramp: Suzavac koji se ispaljivao na migrante blag i bezbedan\nObjavljeno 27.11.2018. u 09:21\nVAŠINGTON – Svet je šokiran odlukom da se na migrante s decom na granici SAD i Meksika, baci suzavac, dok Tramp brani odluku i kaže da je to „to bezbedan suzavac“. Mekisko zahteva istragu.\nIako su kritičari osudili nedeljno delovanje američkih graničara kao preterano, Tramp je ostao pri tvrdom stavu. Predsednik SAD je juče rekao da su na graničare „krenuli neki veoma opasni ljudi“. Kasnije tokom dana je, međutim, priznao da su i deca bila pogođena i upitao zašto su roditelji s decom „dolazili u područje na kom ima suzavca“.\nPrema njegovim rečima, radilo se o „veoma blagom suzavcu“ koji je „veoma bezbedan“.\nS druge strane, ministarstvo spoljnih poslova Meksika uputilo je diplomatsku notu američkoj vladi u kojoj traži „punu istragu“ onoga što je nazvalo upotrebom nesmrtonosnog oružja prema meksičkoj teritoriji, prenosi Rojters.\nAgencija podseća da su američke vlasti u nedelju ispaljivale kanistere suzavca prema migrantima u Meksiku u blizini graničnog prelaza koji razdvaja meksički grad Tihuanu od San Dijega u američkoj saveznoj državi Kaliforniji, nakon što je deo migranata pokušao da uđe u SAD.\nAMSS upozorio: Ne krećite na put bez zimske opreme\nPolicija zatekla auto na pruzi, usledilo je objašnjenje koje ih je šokiralo (FOTO)


U velikom broju evropskih zemalja, Romi žive u getima u kojima nema elementarnih uslova za normalan život, niti za školovanje dece. Evo kako je jedna inicijativa rešila da tome stane na put, uz pomoć muzike. U bugarskom gradu Slivenu nalazi se jedan… »\nTreći međunarodni MMA K-1 turnir održaće se 15. februara u sportsko-turističkom centru Zlatibor, uz snimak borbi na O2 televiziji. Organizator ove već tradicionalne sportske manifestacije je AFC MMA K-1 organizacija i Sportski savez opštine… »\nDejan Čelar: Uspele pripreme u Pomorju, verujemo da ćemo igrati u plej ofu !!\nDanas su fudbaleri Radničkog i zvanično završili pripreme u Pomorju, poznatom bugarskom letovalištu. U proteklih desetak dana u nekoliko raporta nastojali smo, razgovarajući sa Dejanom Čelarom, da vas obavestimo o svim detaljima koji su važni kako… »\nBlic sport pre 0 minutajoš 2 povezane


U Srbiji ima 113 registrovanih firmi za upravljanje otpadom, a samo se 10 do 15 "ozbiljno bavi tim poslom", izjavio je ministar za zaštitu životne sredine Srbije Goran Trivan.\n"Više od 100 tona otpada, za koji se sumnja da je opasan, pronađeno je neadekvatno uskladišteno u okolini Pančeva, pored međunarodne pruge za Rumuniju, na lokaciji firme "Eko 21", koja je registrovana za njegov tretman", istakao je Trivan.\n"Vlasnik firme “Eko 21” se nalazi u inostranstvu. Proverićemo još jednom da li su poštovani uslovi za registraciju firme za upravljanje otpadom", kazao je Trivan na konferenciji za novinare koju je održao na toj lokaciji.\nTrivan je rekao i da je lokaciju u Pančevu prijavila lokalna policija, kao i da u okolini tog grada postoje još dve lokacije sa otpadom takođe firme "Eko 21", za koji se sumnja da je opasan, a koji je nepropisno odložen.\nDodao je da lokalne zajednice nemaju finansijske mogućnosti da brinu o opasnom otpadu zbog čega država mora da se ukluči u rešavanje tog problema. On je istakao da će predložiti da se pooštre kazne za to krivično delo, koje sada iznose od šest meseci do pet godina zatvora.\n"Nepropisno postupanje sa otpadom je najgori zločin prema građanima, jer se na taj način zagađuju dva najvažnija prirodna resursa zemljište i voda", rekao je Trivan i dodao da je protiv vlasnika nezakonito odloženog otpada u selu Vukićevica kod Obrenovca podignuta optužnica.